Μιλήσαμε με τη Heidi Solheim για την καινούργια τους δουλειά, το νέο δισκογραφικό συμβόλαιο και για τις διακρίσεις που υφίστανται στη μουσική βιομηχανία\nΑπό τον Κώστα Πολύζο, 25/08/2017 @ 13:06\nΟι Νορβηγοί Pristine κυκλοφόρησαν πριν λίγο καιρό τον τέταρτο δίσκο τους, αν και ουσιαστικά είναι μόλις ο δεύτερος που είχε διανομή εκτός της χώρας τους. Επικοινωνήσαμε με τη Heidi Solheim τραγουδίστρια και κύρια συνθέτη των Νορβηγών και μιλήσαμε μεταξύ άλλων για τη δημιουργία του "Ninja", την μετακίνηση στη νέα δισκογραφική εταιρεία, τις διακρίσεις και τις δυσκολίες του να είσαι γυναίκα στην μουσική βιομηχανία. Διαβάστε παρακάτω όσα ενδιαφέροντα είχε να μας πει.\nΜιας και είναι η πρώτη φορά που μιλάμε, θα ήθελες να συστηθείς στους Έλληνες οπαδούς σας;\nΒεβαίως. Είμαι η Heidi Solheim και κατάγομαι από το βόριο μέρος της Νορβηγίας. Είμαι η συνθέτης και τραγουδίστρια της blues/rock μπάντας Pristine και μόλις κυκλοφορήσαμε τον τέταρτο δίσκο μας από το 2011 που ονομάζεται "Ninja".\nΑντλώ έμπνευση για να γράφω μουσική από παντού. Από ανθρώπους που συναντώ, πράγματα που βλέπω, διάφορες καταστάσεις ή απλά από ωραίους ρυθμούς που πέφτω τυχαία πάνω τους\nΠώς και αποφάσισες να δουλέψεις μόνη σου τα τραγούδια και όχι σαν μπάντα; Ποια είναι η πορεία που ακολουθεί ένα τραγούδι από μια απλή ιδέα μέχρι να καταλήξει στον δίσκο;\nΈφτιαξα τους Pristine το 2005, βασιζόμενη σε κάτι τραγούδια που είχα γράψει. Εκείνη την εποχή ήμασταν βασικά μια περισσότερο pop μπάντα. Έκτοτε, απλά συνέχισα να γράφω τραγούδια, να οργανώνω τα των δίσκων, να κλείνω τις περιοδείες κλπ. Υπό μια έννοια έγινε ο τρόπος που δουλεύουμε, φαντάζομαι. Αντλώ έμπνευση για να γράφω μουσική από παντού. Από ανθρώπους που συναντώ, πράγματα που βλέπω, διάφορες καταστάσεις ή απλά από ωραίους ρυθμούς που πέφτω τυχαία πάνω τους. Στη συνέχεια κάθομαι στο πιάνο ή παίρνω την κιθάρα και ξεκινάω να γράφω ακόρντα και μελωδίες. Πάντα ξεκινάω από την μελωδία προτού καταπιαστώ με τους στίχους. Όταν νιώθω πως έχω τελειώσει με το τραγούδι το ηχογραφώ στο τηλέφωνό μου και το παίρνω μαζί μου στην πρόβα του συγκροτήματος και εκεί παρέα με τα υπόλοιπα παιδιά δουλεύουμε πάνω στην ενορχήστρωση και τα riff.\nΠώς και ονομάσατε την μπάντα Pristine και ποια η ιστορία πίσω από τον τίτλο "Ninja";\nΚατάγομαι από τη βόρια Νορβηγία, όπου τα απόκρημνα βουνά συναντούν τον ωκεανό με έναν πολύ σκληρό και τραχύ τρόπο. Η φύση περιέχει μεγάλες αντιθέσεις και με έχει πραγματικά εμπνεύσει δημιουργικά. Και όταν ψάχναμε για όνομα για την μπάντα έπεσα πάνω στη λέξη Pristine και ένιωσα πως ταίριαζε με την μουσική και αντιπροσώπευε από πού προερχόμαστε. Ο τίτλος “Ninja” προήλθε από το ομώνυμο τραγούδι που ηχογραφήσαμε. Είναι μια δυνατή και έντονη λέξη που αντανακλά αποφασιστικότητα και δύναμη και η οποία ένιωσα πως ταίριαζε με τν δίσκο.\nΠοιες θα έλεγες πως είναι οι βασικές διαφορές μεταξύ του "Ninja" και των προηγούμενων δίσκων σας;\nΝομίζω πως η κύρια διαφορά βρίσκεται στην παραγωγή. Προηγουμένως μπαίναμε στο studio και μέναμε εκεί κάποιες μέρες μέχρι να ολοκληρωθεί ο δίσκος, με πολύ λίγα overdubs και λίγες επιπλέον ηχογραφήσεις. Ο καινούριος δίσκος έχει διατηρήσει τον χαρακτήρα των Pristine με την ζωντανή ηχογράφηση και την ενέργεια, αλλά αυτή την φορά κάναμε τις ηχογραφήσεις μια διαδικασία δυο φάσεων. Πρώτα μπήκαμε στο studio και κάναμε την βασική ηχογράφηση live (τύμπανα, κιθάρα, μπάσο, πλήκτρα) και στη συνέχεια πήραμε λίγο χρόνο πριν ξαναμπούμε για τις συμπληρωματικές ηχογραφήσεις. Για εμένα αυτός ήταν ένας πολύ ωραίος τρόπος να φτιάχνω μουσική. Τα τραγούδια είχαν τον χρόνο να μεγαλώσουν μέσα μας και έχω την εντύπωση πως είναι κάτι που μπορείς να το αντιληφθείς ως ακροατής. Υπάρχουν περισσότερα overdubs στο “Ninja” από ότι στους προηγούμενους δίσκους μας, γιατί είχαμε περισσότερο χρόνο να επεξεργαστούμε τα τραγούδια. Επίσης αισθάνομαι πως είχα περισσότερο χώρο να δουλέψω πάνω στις συμπληρωματικές φωνητικές ηχογραφήσεις κάτι που με κάνει να νιώθω πολύ όμορφα.\nΤο "The Perfect Crime" μου δίνει την εντύπωση πως πρόκειται για μια soul εκδοχή του "Creep" των Radiohead. Υπάρχει πιθανότητα να είχες κάτι τέτοιο στο μυαλό σου ή απλά ήταν κάτι που προέκυψε τυχαία;\nΧα,χα! Δεν έχω ξανακούσει αυτή την σύγκριση. Ενδιαφέρον θα έλεγα. Δεν έχω ακούσει πάρα πολύ Radiohead, οπότε δεν μπορώ να πω πως κατέχω την μουσική τους. Βέβαια προφανώς γνωρίζω το "Creep" και το οποίο είναι ένα φανταστικό τραγούδι! Αλλά η αλήθεια είναι πως το "The Perfect Crime" προήλθε αφού άκουσα πολλές soul και jazz μπαλάντες της δεκαετίας του '50. Ήταν κάτι σε αυτό τον ανυψωτικό και εγκάρδιο ήχο που με ενέπνευσε να βάλω μια soul μπαλάντα στον δίσκο.\nΜεγάλωσα με το πικάπ του πατέρα μου ακούγοντας δίσκους των Beatles και των Rolling Stones\nΣτη μουσική σου ακούω πολλές επιρροές. Προφανώς υπάρχουν τα blues και soul στοιχεία, αλλά επίσης υπάρχουν και τα hard rock, όπως τα βαριά πλήκτρα και τα riff. Ποιοι καλλιτέχνες και μπάντες σε έχουν επηρεάσει περισσότερο και πως θα περιέγραφες τη μουσική σου σε κάποιον που δεν σας έχει ακούσει;\nΈχουμε επηρεαστεί πολύ από τα old school rock είδωλα. Ο Espen, ο κιθαρίστας μας, πάντα αγαπούσε το ψυχεδελικό και το progressive rock, όπως και οι υπόλοιποι στην μπάντα. Ο Gustav, ο καινούριος μας μπασίστας, γουστάρει περισσότερο το indie rock, αλλά γενικότερα αντλούμε την περισσότερη έμπνευση από τον τρόπο που φτιαχνόταν η μουσική στα ‘60s και στα '70s. Υπάρχει κάτι το πολύ ιδιαίτερο σε αυτόν τον αυθεντικό ήχο και την ωμή αυθόρμητη ενέργεια που βγάζει, υποθέτω.\nΜεγάλωσα με το πικάπ του πατέρα μου ακούγοντας δίσκους των Beatles και των Rolling Stones. Αυτό μου κέντρισε την προσοχή από πολύ νωρίς. Οι αρμονίες και το songwriting είναι κάτι που ακόμα με εντυπωσιάζει και με εμπνέει μέχρι σήμερα. Τα φωνητικά της Aretha Franklin με ενέπνευσαν ώστε να ξεκινήσω να τραγουδάω soul και rock μουσική όταν ήμουν έφηβη. Αργότερα ανακάλυψα τους Led Zeppelin και πολύ γρήγορα έγιναν μια από τις αγαπημένες μου μπάντες. Και ακόμα είναι.\nΤο να περιγράψεις τη δική σου μουσική είναι πάντα πολύ δύσκολο. Ίσως θα μπορούσε κάποιος να πει πως ήμαστε μια classic rock μπάντα με επιρροές από το ψυχεδελικό rock και την soul.\nΔεν θέλω να «κλειδώσω» τον εαυτό μου σε ένα συγκεκριμένο είδος μουσικής [..] έτσι παραμένω δημιουργική και δεν βαριέμαι\nΝομίζω πως ο πιο κατάλληλος τίτλος για τον δίσκο θα ήταν το "Jekyll & Hyde" λόγω όλης αυτής της ποικιλίας στον ήχο σας. Στα μάτια μου σε βλέπω σαν ένα μουσικό χαμαιλέοντα. Πόσο εύκολο είναι για εσένα να περνάς μέσα από όλες αυτές τις φάσεις στον δίσκο; Παρεμπιπτόντως, είναι σπουδαίο τραγούδι, με φοβερές μελωδίες και πολύ καλή κλιμάκωση. Δεν ξέρω πώς να το περιγράψω με λέξεις, αλλά μου μοιάζει σαν μια μίξη της Adele με τους The Doors...\nΜου αρέσει ο συνδυασμός που έκανες με την Adele και τους The Doors! Αγαπάω την μουσική τους. Πάντα μου άρεσε η ποικιλομορφία στην μουσική. Έχω κυκλοφορήσει δυο pop άλμπουμ και έναν δίσκο με παιδικά τραγούδια στην Νορβηγία, οπότε πραγματικά μου αρέσει να προκαλώ τον εαυτό μου σε ό,τι έχει να κάνει με την επέκταση των οριζόντων μου αναφορικά με το songwriting. Έχει γίνει αυτό πολύ σημαντικό για εμένα ως δημιουργικό άτομο. Δεν θέλω να «κλειδώσω» τον εαυτό μου σε ένα συγκεκριμένο είδος, γι’ αυτό και πάντα προσπαθώ να φτιάχνω δίσκους με ποικιλομορφία αλλά ταυτόχρονα που θα δουλεύουν ως σύνολο. Με κρατάει δημιουργική αυτό και επίσης δεν βαριέμαι.\nΘεωρώ πως όσο περισσότερο ειλικρινής είναι ένας καλλιτέχνης και μια μπάντα, τόσο πιο βαθύ είναι το δέσιμο των οπαδών με την μουσική\nΤο να λες τις ιστορίες σου μέσα από τα τραγούδια σου λειτουργεί θα έλεγες σαν αυτό-ψυχανάλυση; Το να διηγείσαι προσωπικά βιώματα θα έλεγες πως δημιουργεί οικειότητα με τον ακροατή ή κρατάει απόσταση μεταξύ σας;\nΑπόλυτα! Είμαι ένας αρκετά ειλικρινής και ανοιχτός άνθρωπος ο οποίος πολύ εύκολα μοιράζεται ιστορίες και συναισθήματα με άλλα άτομα. Νιώθω πως το να γράφω μουσική είναι θεραπευτικό. Κάποιες φορές τα τραγούδια που γράφω είναι ένας τρόπος να επεξεργαστώ καταστάσεις και πράγματα που βιώνω. Άλλες φορές μπορεί να αφορά αυτά που βλέπω να περνάνε άλλοι άνθρωποι και με εμένα να προσπαθώ να μπω στα παπούτσια τους. Και κάποιες φορές γράφω για πράγματα που δεν είναι τόσο «βαθιά». Σε έναν από τους δίσκους που έκανα για παιδιά, έγραψα ένα είδους heavy metal τραγούδι για τα διάφορα φαγητά που μου αρέσουν. Κατέληξε να είναι το αγαπημένο μου σε αυτό το άλμπουμ.\nΠιστεύω πως οι οπαδοί μπορούν να ξεχωρίσουν αν κάτι είναι αυθεντικό ή όχι. Και θεωρώ πως όσο περισσότερο ειλικρινής είναι ένας καλλιτέχνης και μια μπάντα, τόσο πιο βαθύ είναι το δέσιμο των οπαδών με την μουσική.\nΗ υποσυνείδητη προκατάληψη ίσως μοιάζει ακίνδυνη, αλλά ελπίζω πως σε μερικά χρόνια όλοι οι άνθρωποι θα αντιμετωπίζονται με τον ίδιο τρόπο\nΕίναι η μουσική βιομηχανία τόσο σκληρή για τις γυναίκες όπως -εν μέρει- υπονοεί το "The Rebel Song"; Πιστεύεις πως είναι δύσκολο για τους ανθρώπους να αποφύγουν τον σεξισμό και να δουν πιο πέρα από την εικόνα και το φύλο του καλλιτέχνη;\nΠιστεύω πως μια από τις προκλήσεις της εποχής μας είναι πως οι δράσεις κατά των γυναικών δεν είναι συνειδητές. Είναι περισσότερο προϊόν μιας υποσυνείδητης προκατάληψης, η οποία υπάρχει για πολλά χρόνια. Ένα παράδειγμα είναι το εξής... όταν οι άνθρωποι σκέφτονται κάποιον "rock star" τι βλέπουν; Συχνά η απάντηση είναι έναν νεαρό λευκό άντρα. Και πιστεύω πως αυτή είναι μια «αυτόματη αντίδραση» η οποία συνήθως μπορεί να εξαπλωθεί και σε άλλες απόψεις ή καταστάσεις. Η υποσυνείδητη προκατάληψη ίσως μοιάζει ακίνδυνη, αλλά ελπίζω πως σε μερικά χρόνια όλοι οι άνθρωποι θα αντιμετωπίζονται με τον ίδιο τρόπο\nΕγώ η ίδια έχω αντιμετωπίσει σκληρές συμπεριφορές όταν ξεκίνησα να δουλεύω στο να κλείνω τις συναυλίες μας. Κάποιοι άνθρωποι δεν με έπαιρναν καθόλου στα σοβαρά και πολύ συχνά ένιωθα την συμπεριφορά τους σαν να με χτυπούσαν στο κεφάλι και να μου λένε υποτιμητικά «καλή τύχη κοριτσάκι». Δεν το σκεφτόμουν ιδιαίτερα τότε, αλλά κάπως μου κόλλησε στην πορεία και πλέον έχω ξεκάθαρη της κατάστασης που επικρατεί σήμερα.\nΤο "The Rebel Song" μιλάει για το να είσαι γυναίκα στην μουσική βιομηχανία και κυρίως για το πόσο άσχημα συμπεριφέρονται οι γυναίκες μεταξύ τους κάποιες φορές. Αλλά έχει να κάνει επίσης και με την βίωση κάθε είδους διάκριση και προκατάληψη. Είτε έχει να κάνει αναφορικά με το φύλο, το χρώμα του δέρματός σου, τον σεξουαλικό προσδιορισμό ή με το από πού έρχεσαι. "Put on your iron shield, cause when they strike they do not tell" [σ.σ.: στίχος από το "The Rebel Song"].\nΈχεις απ’ όσο ξέρω κυκλοφορήσει και δυο προσωπικούς δίσκους. Πιστεύεις πως εκεί πέρα γράφεις μουσική που δεν μπορεί να κυκλοφορήσει με το όνομα των Pristine στο εξώφυλλο;\nΟι Pristine είναι αυτό που αγαπώ περισσότερο, αυτό είναι το μόνο σίγουρο. Αλλά η μουσική που γράφω δεν ταιριάζει πάντα με αυτό που θέλουμε να πρεσβεύουν και με το που θέλουμε να πάμε στη συνέχεια. Αυτός είναι ο λόγος που ήθελα να καθιερώσω διάφορα projects ώστε να μπορώ να γράφω και διαφορετικά είδη μουσικής εξίσου.\nΠώς καταλήξατε να δουλεύετε με μια κατά βάση metal εταιρεία όπως είναι η Nuclear Blast;\nΤο προηγούμενό μας άλμπουμ "Reboot" ήταν ο πρώτος δίσκος που κυκλοφορήσαμε εκτός Νορβηγίας. Σαν αποτέλεσμα της καλής δουλειάς που κάναμε πήραμε κάποια προσοχή από την Γερμανία. Στη συνέχεια βγήκαμε σε περιοδεία και ήρθε αυτός ο τύπος μετά από κάποιο live μας, μας συστήθηκε και μας είπε πως ήθελε να γίνουμε μέλος της οικογένειας της Nuclear Blast. Του άρεσε αυτό που άκουσε στη συναυλία και ήθελε να δουλέψει μαζί μας. Έμοιαζε με παραμύθι η όλη φάση και είμαι πολύ χαρούμενη που τον γνωρίσαμε! Νομίζω πως η Nuclear Blast έχει επεκτείνει τον κατάλογό της τα τελευταία χρόνια και οι Pristine ανήκουν σε ένα από τα είδη με τα οποία θέλουν να δουλέψουν. Αυτό είναι καλό για εμάς!\nΟι οπαδοί μας δίνουν πάρα πολύ έμπνευση και κίνητρο και είναι οι δικοί μας rock stars!\nΥπάρχουν σχέδια για κάποια περιοδεία; Τι πιστεύεις για τη ζωή στον δρόμο;\nΘα βγούμε σε μια περιοδεία τον Σεπτέμβριο, κυρίως στην Γερμανία αυτή τη φορά. Αλλά ο ατζέντης μας δουλεύει ήδη πάνω σε μια περιοδεία στην Νότια Ευρώπη για την επόμενη άνοιξη. Ευελπιστώ να έρθουμε και στην Ελλάδα! Θα ήταν τέλειο να βρεθούμε εκεί. Αγαπάμε το να βρισκόμαστε στον δρόμο. Το να συναντάμε τους οπαδούς μας και να δίνουμε συναυλίες είναι το πιο σημαντικό πράγμα για εμάς. Οι οπαδοί μας δίνουν πάρα πολύ έμπνευση και κίνητρο και είναι οι δικοί μας rock stars!\nΣε ευχαριστώ για τον χρόνο σου και εύχομαι τα καλύτερα.\nΚαι εγώ σε ευχαριστώ! Πολύ ωραία συνομιλία.\nΔιαβάστε εδώ την κριτική του δίσκου "Ninja" από τον Κώστα Πολύζο.


Μυστηριώδης «ασθένεια» προκαλεί πυρετό και αιμορραγία από τα μάτια - Newsbomb - Ειδησεις - News\nΚΟΣΜΟΣ 01 Μαρ 2020 18:54\nΜυστηριώδης «ασθένεια» προκαλεί πυρετό και αιμορραγία από τα μάτια\nΟι Αρχές βρίσκονται μπροστά σε ένα αίνιγμα.\nΜια θανατηφόρα ασθένεια έχει σημάνει συναγερμό στην Αιθιοπία στα σύνορα με την Σομαλία, καθώς εξαπλώνεται με ραγδαίους ρυθμούς.\nΟ Khadar Abdi Abdullahi, παρατήρησε τα μάτια του να κιτρινίζουν. Λίγες ημέρες αργότερα, το ίδιο συνέβη και στις παλάμες του. Σύντομα, η μύτη του άρχισε να αιμορραγεί. Ανεξήγητα πρηξίματα σε όλο του το σώμα έκαναν την εμφάνισή τους, μαζί με πυρετό. Λίγο αργότερα πέθανε. Ήταν μόλις 23 ετών.\nΌπως αναφέρει o βρετανικός Guardian, αρκετοί γείτονες του Khadar είχαν την ίδια τύχη με εκείνον, καθώς έχασαν τις ζωές τους με τον ίδιο τρόπο: Αιμορραγία, πυρετός και θάνατος.\nO χάρτης της Αιθιοπίας\nΔεν έχει εξακριβωθεί ακριβώς τι προκαλεί την ασθένεια. Αξιωματούχοι της κυβέρνησης, επιβεβαιώνουν τους θανάτους ωστόσο αναφέρουν πως μέχρι στιγμής δεν υπάρχουν ενδείξεις επιδημίας, συνιστώντας ψυχραιμία στους πολίτες.\nΗ εταιρεία του αγωγού αερίου, δραστηριοποιείται στην περιοχή από το 2014, κάτι το οποίο, κατά κάποιο τρόπο διαλύει τις υποψίες που υπήρχαν αρχικά περί δηλητηρίασης.\nΟ Khadar και οι άλλοι κάτοικοι της περιοχής Jigjiga, υποψιάζονταν πως πρόκειται για κάποια μόλυνση στο πόσιμο νερό της περιοχής από χημικά.\nΟ 23χρονος πήρε εξιτήριο από το νοσοκομείο σε πάρα πολύ άσχημη κατάσταση, καθώς οι γιατροί δεν μπορούσαν να κάνουν κάτι διαφορετικό για εκείνον, μιας και του παρείχαν κάθε δυνατή βοήθεια.\n«Υπάρχουν ασθένειες που εμφανίζονται για πρώτη φορά στην περιοχή. Ασθένειες που δεν είχαμε φανταστεί ποτέ», ανέφερε Σομαλός αξιωματούχος, ο οποίος διατήρησε την ανωνυμία του.\nΑπό την πλευρά της η εταιρεία, μέσω του εκπροσώπου της, Ketsela Tadesse, διαμήνυσε στον Guardian πως δεν υπάρχει καμία διαρροή χημικών στο νερό, όλοι οι απαιτούμενοι έλεγχοι έχουν γίνει και το νερό από το Calub μέχρι την Jigjiga είναι καθαρό και πόσιμο.\nΤο μυστήριο με τους θανάτους, ωστόσο, παραμένει καθώς οι κάτοικοι της Jigjiga μέρα με την μέρα χάνουν την ζωή τους.\nΗ Ceeble Tuuba, μίλησε στον Guardian για την μυστηριώδη ασθένεια, αποκαλύπτοντας πως ο πρώτος θάνατος ξεκίνησε το 2014. Μάλιστα, ανέφερε σαν παράδειγμα τον δίχρονο ανιψιό της, ο οποίος πήγε στο νοσοκομείο με υψηλό πυρετό και αιμορραγία από το στόμα και τα αυτιά. Μετά από ένα μήνα νοσηλείας, το μωρό πέθανε.\n«Τα συμπτώματα εξαπλώνονται στις γύρω περιοχές του Calub και διαρκώς πεθαίνουν άνθρωποι», πρόσθεσε.\nΈνας γιατρός από την περιοχή Jigjiga, ο οποίος κουράρει καθημερινά θύματα της ασθένειας, δήλωσε πως όλα τα συμπτώματα που δείχνουν οι ντόπιοι, απειλούν άμεσα την ζωή.\nΗ Ceeble, τόνισε πως «άπειροι γείτονες» της έχουν πεθάνει μέσα στην τελευταία πενταετία, όλη από την μυστηριώδη ασθένεια.\nΤέλος, ο Xuseen Sheekh Siraad, περιφερειάρχης του Dhoobaweyn, αποκάλυψε πως από το 2014 έως σήμερα πάνω από 2.000 άνθρωποι έχουν πεθάνει από την ασθένεια.\nΗ Αντίς Αμπέμπα τηρεί σιγή ιχθύος για το θέμα, καθώς δεν μπορεί να εκτιμήσει με ακρίβεια τους νεκρούς αφού στην περιοχή ζουν νομάδες και τοπικές φυλές, οι οποίοι στην πλειοψηφία τους δεν ενημερώνουν τις Αρχές για τους θανάτους.\nΣτην περιοχή αναμένεται να βρεθούν σύντομα μέλη του Παγκοσμίου Οργανισμού Υγείας για να κάνουν δειγματοληπτικές εξετάσεις από το πόσιμο νερό αλλά και από τους ανθρώπους που νοσούν, με την ελπίδα να μην πρόκειται για νέα περίπτωση κοροναϊού.\n25 SHARES\tTWEET MAIL\nΦραγκάκη στο Newsbomb.gr: Ακυρώσεις αεροπορικών εισιτηρίων λόγω κοροναϊού - Τι προβλέπει ο νόμος


Αυτός & η μαμά του - STAR FM 933\n2 Μαρτίου 2021 22:42\nΑυτός & η μαμά του\nΑυγ 27, 2014 ΓΙΟΣ, ΜΑΜΑ, ΜΑΜΑΔΕΣ\nΗ σχέση που συζητήθηκε, μελετήθηκε και στιγμάτισε όσο καμία άλλη, αυτή της μητέρας με το γιο, είναι μια σχέση που δημιουργείται φυσικά, εξελίσσεται έντονα και θα έπρεπε να καταλήγει ισορροπημένα. Τι συμβαίνει, όμως, στην πραγματικότητα;\nΣτην αρχή μού φάνηκε ωραία ιδέα: Ένα άρθρο για τους άνδρες και τη σχέση τους με τη μαμά τους. Ένα θέμα που φαίνεται να ενδιαφέρει όλες τις γυναίκες και το οποίο κανονικά θα έπρεπε να ιντριγκάρει και τους άνδρες. Επιπλέον, κι εγώ αγόρι μεγαλώνω, αν μη τι άλλο θα μπορούσε να μου φανεί χρήσιμο. Σύντομα αναθεώρησα, όχι επειδή δεν μου φαινόταν πια ενδιαφέρον το άρθρο, αλλά επειδή συνειδητοποίησα ότι οι περισσότεροι άνδρες έχουν μια ιδιαίτερη σχέση με τη μαμά τους, που είναι πολύ δύσκολο να διερευνήσουμε, να κατανοήσουμε και τελικά να επηρεάσουμε. Κι έτσι σκέφτηκα να αφήσω το εγχείρημα. Και τότε θυμήθηκα όλα αυτά που θέλω ή δεν θέλω να γίνει ο γιος μου: ούτε «μαμάκιας» αλλά ούτε και αδιάφορος για τους γονείς του, ούτε σκληρός με τις γυναίκες αλλά ούτε και προσκολλημένος στην αγαπημένη του, ούτε ανίκανος να κάνει μία καλή σχέση αλλά ούτε και θύμα… Και σε όλα αυτά έρχονται να προστεθούν τα λόγια των ειδικών: Η σχέση της μάνας με το γιο είναι καταλυτική όσον αφορά στο πώς θα εξελιχθεί ως άνδρας και επιπλέον επηρεάζεται από τη σχέση που είχε η μητέρα με τους γονείς της. Ας πάρουμε, όμως, τα πράγματα από την αρχή.\nΤα πρώτα 3 χρόνια\nΤον πρώτο χρόνο της ζωής του μωρού υπάρχει γι’ αυτό μόνο η μητέρα, ως ο άνθρωπος που το φροντίζει. Ακόμα κι αν ασχολείται μαζί του και ο πατέρας, το βρέφος δεν τον διαχωρίζει˙ για το μωρό η σχέση με τους γονείς είναι μία και ενιαία. Μετά τον πρώτο χρόνο μπαίνει στην «εξίσωση» και ο πατέρας, ως διαφορετικός από τη μητέρα και με ξεχωριστό ρόλο. Εκείνη την εποχή είναι πολύ σημαντικό η μητέρα -που έχει μέχρι τότε την αποκλειστική σχέση με το μωρό- να δώσει τον απαραίτητο χώρο στον πατέρα. Έτσι, το παιδί αρχίζει να δημιουργεί μια δεύτερη σχέση, με τον πατέρα του.\nΟ Φρόιντ, εμπνευσμένος από την ιστορία του Οιδίποδα, που σκότωσε τον πατέρα του Λάιο και παντρεύτηκε τη μητέρα του Ιοκάστη, ονόμασε οιδιπόδειο σύμπλεγμα τη φάση που φυσιολογικά περνούν όλα τα παιδιά (περίπου από τα 3 τους μέχρι τα 6 τους χρόνια), όταν αντιλαμβάνονται για πρώτη φορά τη σεξουαλικότητα και το φύλο τους. Σε εκείνη τη φάση το αγόρι νιώθει μεγάλη αναστάτωση, διεκδικεί ακόμα περισσότερο τη μητέρα, που ούτως ή άλλως ήταν το πρόσωπο της προσκόλλησης στη βρεφική του ηλικία, και επιπλέον βλέπει ανταγωνιστικά τον πατέρα, που -στα μάτια του- αποτελεί εμπόδιο στη σχέση τους. Δεν είναι καθόλου απίθανο το παιδί να λέει στη μητέρα του ότι θα την παντρευτεί και ότι θα ξεφορτωθεί τον αντίζηλο μπαμπά.\nΤο αγόρι στο οιδιπόδειο\nΤόσο ο ρόλος του πατέρα όσο και αυτός της μητέρας είναι ρόλοι πολύ σημαντικοί σε αυτή τη φάση της ζωής του παιδιού. Η μητέρα θα χρειαστεί να αρχίσει να διαχωρίζει τα πράγματα, γιατί διαφορετικά κινδυνεύει να έχει ένα παιδί που δεν θα λύσει το οιδιπόδειο και θα μείνει αγκιστρωμένο επάνω της για πάντα. Να εξηγήσει, για παράδειγμα, στο παιδί της ότι δεν μπορεί να την παντρευτεί, ότι είναι παντρεμένη με τον μπαμπά του και ότι κι εκείνος, όταν μεγαλώσει, θα βρει μια κοπέλα που θα αγαπήσει και θα παντρευτεί. Επίσης, καλό είναι σε εκείνη την ηλικία να σταματήσουν οι γονείς, αν αυτό συνέβαινε πριν, να κοιμούνται μαζί με το παιδί και να κυκλοφορούν γυμνοί μπροστά του. Οι γονείς, όμως, θα πρέπει να μη φτάσουν και στο άλλο άκρο, να γίνουν δηλαδή υπερβολικά αυστηροί με το παιδί. Αν, για παράδειγμα, το αγόρι επιδιώκει υπερβολικά τη σωματική επαφή με τη μαμά του, χρειάζεται να του εξηγήσουν ότι κάποιες συγκεκριμένες χειρονομίες δεν γίνονται ανάμεσα σε ένα παιδί και το γονιό του, αλλά ανάμεσα στη μαμά και τον μπαμπά που είναι ζευγάρι, όπως θα είναι κι αυτό κάποια μέρα με την αγαπημένη του. Όσον αφορά τον πατέρα, που στην προκειμένη περίπτωση είναι το αντικείμενο του θυμού του παιδιού, είναι σκόπιμο να φέρεται στο παιδί με υπομονή και να μην το ανταγωνίζεται, να του λέει και να του δείχνει συνέχεια πόσο το αγαπάει και να του τονίζει ότι το γεγονός ότι αγαπάει τη σύζυγο και μαμά του παιδιού δεν σημαίνει ότι αποκλείει το ίδιο από τη σχέση.\nΗ λύση του οιδιπόδειου\nΗ επίλυση του συμπλέγματος επιτυγχάνεται όταν το παιδί αντιληφθεί ότι δεν μπορεί να «παντρευτεί» τη μητέρα του και να αντικαταστήσει τον πατέρα του. Έτσι, παραιτείται από τη μητέρα του, αποφασίζει ότι θα παντρευτεί αργότερα μία άλλη γυναίκα σαν εκείνη και στη συνέχεια προσπαθεί να μιμηθεί τον πατέρα και να ταυτιστεί μαζί του.\nΟι γυναίκες θέλουν γιο;\nΣύμφωνα με τους ειδικούς, ναι. Μάλιστα, ακόμα κι αν δεν το λένε, αυτό είναι που συνήθως επιθυμούν. Βέβαια, σε αυτό δεν παίζει ρόλο μόνο η προσωπικότητά τους ή κάποιο άλυτο οιδιπόδειο, αλλά και οι κοινωνικοοικονομικές επιταγές, τα στερεότυπα και η νοοτροπία, αφού στις πατριαρχικές κοινωνίες συνήθως θεωρείται επίτευγμα η γέννηση ενός αγοριού. Φυσικά, υπάρχουν και οι γυναίκες που νιώθουν ότι παίρνουν κάποιο είδος δύναμης όταν αποκτούν αγόρι και επίσης ότι έχουν την ευκαιρία να ασκήσουν μεγάλη επίδραση σε έναν άνδρα. Το βλέπουν σαν την ευκαιρία τους να κάνουν αυτό που πάντα ήθελαν, να διαμορφώσουν τον ιδανικό άνδρα… Συχνά, μάλιστα, «επενδύουν» το γιο τους με έναν έρωτα και αναφέρονται σε αυτόν με εκφράσεις που θα ταίριαζαν μόνο σε μια ερωτική σχέση. Αυτές οι γυναίκες, συνειδητά ή όχι, επιθυμούν να είναι μοναδικές, θαυμαστές και ιδανικές στα μάτια του γιου τους.\nΥπό σωστές προϋποθέσεις\nΗ μητέρα, λοιπόν, χρειάζεται:\n* Να μην αποφεύγει το παιδί της από φόβο, αλλά να του δίνει την αγάπη και την ασφάλεια που χρειάζεται.\n* Να δουλέψει τα δικά της οιδιπόδεια (τη σχέση με τους γονείς της).\n* Να έχει καλή σχέση με το σύντροφο της ζωής της.\n* Να μη συγκρίνει τον πατέρα της, το γιο της και τον άνδρα της.\n* Να συνειδητοποιήσει ότι το παιδί δεν είναι ο εαυτός της ή η συνέχειά του.\n* Να εκφράζει την αγάπη της στο παιδί της, αλλά να μη χρησιμοποιεί φορτισμένα λόγια, όπως π.χ. «Έρωτά μου».\n* Να βοηθήσει τον άνδρα της να χτίσει μία ανεξάρτητη σχέση με το γιο τους.\n* Να μη βάζει το γιο της στη μέση της σχέσης της με τον πατέρα του, ως διαιτητή. Ο γιος δεν είναι ούτε φίλος, ούτε σύντροφος βέβαια.\n* Να μην «επενδύει» στο αγόρι πιο πολύ από ό,τι στο κορίτσι. Η μητέρα καλό είναι να προσπαθήσει να περνάει χρόνο μόνη με την κόρη της, να μοιράζονται πράγματα οι δυο τους, π.χ. να πηγαίνουν στο κομμωτήριο, για ψώνια κλπ.\nΌταν ο γιος μεγαλώνει\nΣυνήθως τότε ξεκινούν οι προστριβές ανάμεσα στην πεθερά και τη νύφη.\n* Ο άνδρας επηρεάζεται από τη μητέρα του, της δίνει αναφορά για τα πάντα και δεν της λέει όχι.\n* Η μητέρα αδυνατεί συχνά να καταλάβει πως ο γιος της ενηλικιώθηκε και κριτικάρει τις επιλογές του, τον τρόπο ζωής του ζευγαριού, τη διαπαιδαγώγηση των παιδιών κλπ.\n* Η νύφη νιώθει ότι η πεθερά εισχωρεί σε πεδία της δικής της κυριαρχίας.\nΓιατί συμβαίνουν αυτά όμως;\nΗ απάντηση των ειδικών συχνά σοκάρει, αφού τονίζουν ότι το ποια γυναίκα θα επιλέξει ο γιος έχει να κάνει με το πώς μεγάλωσε, ποια μητέρα και ποιον πατέρα είχε και τι σχέση είχαν μεταξύ τους, και εξηγούν ότι ένας γιος που έχει μεγαλώσει σωστά, θα επιλέξει μια καλή σύντροφο. Έτσι, η πεθερά και η νύφη που δεν θα έχουν άλλα θέματα, δεν θα έχουν ανταγωνισμό.\nΌταν ο πατέρας λείπει\nΑν οι γονείς δεν ζουν μαζί, είναι πολύ σημαντικό το παιδί να διατηρεί μια ουσιαστική σχέση και να έχει συχνή επαφή με τον πατέρα του. Αν αυτό δεν είναι εφικτό ή ο πατέρας δεν υπάρχει, είναι σκόπιμο να υπάρχει ένα ανδρικό πρότυπο, για παράδειγμα κάποιος συγγενής ή φίλος. Αν ο πατέρας έχει πεθάνει, το παιδί μπορεί να συνεχίσει να έχει μια σχέση μαζί του, όχι βέβαια με τη φυσική του παρουσία, αλλά με αυτό που ο πατέρας ήταν μέσα από τις αφηγήσεις και τις αναφορές σε αυτόν. Παρ’ όλα αυτά, πολύ σημαντικό είναι η μητέρα, που για τον έναν ή τον άλλο λόγο έχει μείνει μόνη της, να μην προσπαθήσει να κάνει το γιο της τον άνδρα του σπιτιού και της ζωής της, αλλά να βρει ένα σύντροφο. Η γυναίκα αυτή, που θα είναι προσανατολισμένη σωστά με τα ερωτικά της, ακόμα κι αν δεν κάνει αμέσως μία άλλη σχέση, δεν θα δημιουργήσει προβλήματα στο παιδί της. Μπορεί να ακούγεται παράδοξο, αλλά συχνά τα αγόρια που ζουν σε ένα σπίτι όπου οι δύο γονείς δεν έχουν μια πραγματική ερωτική σχέση μεταξύ τους, προσκολλώνται περισσότερο στη μητέρα, συγκριτικά με εκείνα που μεγαλώνουν με μια μητέρα μόνη, η οποία έχει όμως κάποιο σύντροφο (ακόμα κι αν το παιδί δεν γνωρίζει για την ύπαρξή του) ή διατηρεί έστω ζωντανό το ενδιαφέρον να ξαναφτιάξει τη ζωή της.\nΕΥΧΑΡΙΣΤΟΥΜΕ ΓΙΑ ΤΗ ΣΥΝΕΡΓΑΣΙΑ ΤΗΝ κ. ΜΑΡΙΑΝΝΑ ΣΙΔΗΡΟΠΟΥΛΟΥ, κλινική ψυχολόγο.


Ανακουφιστήτε από τα συμπτώματα της γρίπης με σωστή διατροφή. – Diatrofi-News.gr\nHome / Διατροφή / Ανακουφιστήτε από τα συμπτώματα της γρίπης με σωστή διατροφή.\nΑνακουφιστήτε από τα συμπτώματα της γρίπης με σωστή διατροφή.\nΠροηγούμενο Διατροφή και Σύνδρομο Πολυκυστικών Ωοθηκών.\nΕπόμενο Αυτά είναι τα πιο θρεπτικά αντιγηραντικά συστατικά.


Analyse Chris*: Τζαβίντ\nΚυριακή, Ιουλίου 22, 2007\nΣήμερα έλαβα πρόσκληση στο facebook από τον Τζαβίντ.\nΟ Τζαβίντ ήταν ο ένας από τους 8 συγκατοίκους μου το 2005 στο Λονδίνο. Φοιτητής ιατρικής, γκέι, Αμερικάνος με καταγωγή την Περσία. (Δεν ξέρει ότι σήμερα λέγεται Ιράν, επιμένει να το αποκαλεί Περσία. Τι να του πεις!)\nΤέλος πάντων. Ο Τζαβίντ ήταν πηγή εκατομμυρίων ιστοριών - παρατράγουδων εκείνη τη χρονιά. Σήμερα θυμήθηκα διάφορα παρδαλά και χαμογέλασα.\nΜια φορά καθόμασταν στη κουζίνα και τα πίναμε μ’αυτόν και τη Μάγδα τη τρελλόγκα. Ο Τζαβίντ πωρώθηκε και κραύγαζε επειδή στην Αμερική άμα μάθουν πως είσαι γκέι δεν σε προωθούν στην δουλειά σου και μένεις στάσιμος. Μου έκανε εντύπωση το γεγονός, μιας και θεωρώ τους Αμερικανούς πολύ ανοιχτόμυαλους σ’ αυτά τα θέματα.\nΕν πάση περιπτώσει, σκέφτηκα να του πω ότι αν κάτι τέτοιο συμβαίνει είναι αντισυνταγματικό και θα πρέπει να το καταγγείλει αν ποτέ του συμβεί. Στις προαγωγές οι διευθυντές εστιάζουν στις δεξιότητες σου και όχι στον σεξουαλικό σου προσανατολισμό. Αυτός επέμενε στη θέση του και μου ξετύλιξε το δράμα του!\n«Θέλω κύριε μου, να πάω στο Χριστουγεννιάτικο πάρτυ της εταιρίας με τον γκόμενο μου και να χορέψουμε βαλς! Γιατί να μου κόψουν την προαγωγή εξ’αιτίας αυτής μου της ενέργειας;»\n«Χέστηκαν τι θα κάνεις!» Του είπα.\n«Φυσικά και χέστηκαν! Στα Χριστουγεννιάτικα πάρτυ της εταιρίας παρίστανται όλα τα μεγάλα κεφάλια. Άμα δουν εμένα και τον φίλο μου να φιλιόμαστε, θα πουν τι σόι γιατρός είναι αυτός που θέλει και προαγωγή;»\n«Νοσηλεύτρια! Αδελφή προισταμένη!» (Δεν του το είπα αυτό, αλλά το σκέφτηκα).\nΈλα τώρα ρε Τζαβίντ, πήγαινε στο πάρτυ και ας μην φιληθείς με τον γκόμενο σου. Μην δίνεις δικαιώματα!\n«Γιατί να μην δώσω δικαιώματα; Οι άλλοι όλοι θα φιλιούνται εμείς τι; Είμαστε τίποτα η Αλ Κάϊντα;»\nΜη σας τα πολυλογώ, ωρυόταν το χρυσό μου για μια ώρα επί του Christmas dinner, οπότε τα παίρνει η Μάγδα στο κρανίο. Τόση ώρα δε μίλαγε, κατέβαζε ζαμπούκες αβέρτα και κάπνιζε χόρτο. Πετάγεται πάνω, χύνει και τη βότκα της στο τραπέζι και αρχίζει να τσιρίζει: «Don’t go to the fucking Christmas party! It’ boring! Stay home with your lover and don’t go! For fuck’s sake!»\nΗ αντίδραση της ήταν τόσο υστερική που το συμβάν προκάλεσε πληθώρα κουτσομπολιών τις επόμενες μέρες. Εγώ και ο Τζαβίντ παγώσαμε και δεν τολμήσαμε να της αντιμιλήσουμε. Είπαμε, έπαιρνε και χάπια για την κατάθλιψη, ας μη ρίχνουμε λάδι στη φωτιά...χαχαχα!\nΓιατί σας τα λέω όλα αυτά όμως. Διότι μπήκα στο προφίλ του Τζαβίντ και βρήκα μια φωτογραφία που ανέβασε, από γάμο, στην οποία χορεύουν όλα τα ζευγάρια στη πίστα και αυτός με τον γκόμενο του (έναν Εβραίο) φιλιούνται υπό τις γλυκές μελωδίες του πιανίστα... Όχι που θα κώλωνε!\nΕντοπίστε τον Τζαβίντ στη φώτο και κερδίστε πλούσια δώρα! τηλ: 090-696969!\nΞορκίστηκε από Anti-Christos στις 11:49 μ.μ.


You Pay Your Crisis: 3 Ιουν 2012\nΑναρτήθηκε από You Pay Your Crisis στις 9:39 μ.μ. Δεν υπάρχουν σχόλια:\nΕίναι ηλίου φαεινότερο πως το ΠΑΣΟΚ πληρώνει στις εκλογές αυτές την πολιτική αδιαπραγμάτευτης αποδοχής του Μνημονίου που έφερε τη χώρα στη δεινή σημερινή κατάσταση. Όμως, ο νέος αρχηγός του, στο όνομα της υπευθυνότητας και του πραγματισμού, επιχειρεί να αποσείσει τις ευθύνες του μνημονιακού ναυαγίου και να προβάλει μία νέα πολιτική εικόνα ανασύνταξης του κόμματος, η οποία, πέραν κάποιων γενικόλογων παραδοχών περί διαχειριστικών λαθών, βασίζεται ουσιαστικά σε δύο σκέλη:\nΠρώτον, το ΠΑΣΟΚ παρέλαβε μία χώρα ερείπιο από τη διακυβέρνηση της ΝΔ και "υποχρεώθηκε" να αποδεχθεί το Μνημόνιο 1 για να μην χρεοκοπήσει η χώρα, ενώ "πέτυχε" το Μνημόνιο 2, που σήμανε νέα μεγάλη ευρωπαϊκή χρηματοδότηση με χαμηλότερο επιτόκιο και σημαντικό κούρεμα χρέους 100 δισ. Δεύτερον, με την εξασφάλιση των παραπάνω δεδομένων και με την αλλαγή του κλίματος στην Ευρώπη, τώρα το ΠΑΣΟΚ μπορεί να προχωρήσει στην "οργανωμένη διαπραγμάτευση" του Μνημονίου αντί της καταστροφικής για την οικονομία καταγγελίας που υποστηρίζει ο ΣΥΡΙΖΑ. Ωστόσο, ο αγώνας κατά του λαϊκισμού που ΠΑΣΟΚ και Ν.Δ. επικαλούνται προβαλλόμενα ως θεματοφύλακες της σοβαρότητας, της υπευθυνότητας και του ρεαλισμού για τη διάσωση της χώρας καθόλου δεν δικαιολογεί την πολιτική ασυνέπεια και ψευδολογία.\nΑνθρώπινες «μερίδες ξου»\nΠΗΓΗ: Καθημερινή 3/6/2012\nΤις θυμάστε, αγαπητοί, τις «μερίδες ξου», διάσημες κάποτε; Τις είχε ανακαλύψει η κ. Βάσω Παπανδρέου, υπουργός τότε. Οι μερίδες ξου, λοιπόν (το ξου εκ του ξένου), προορίζονταν αποκλειστικά για τους τουρίστες. «Τρεις χωριάτικες ξου» φώναζε ο παραγγελιοδόχος και στην κουζίνα καταλάβαιναν: με ελάχιστη φέτα η χωριάτικη και με δυο-τρεις ελιές για ξεκάρφωμα. «Παπουτσάκια ξου»; Νούμερο είκοσι, αντί για νούμερο τριάντα, που περίμενε προνομιούχες ελληνικές σιαγόνες για να καταναλωθεί. «Μουσακάς ξού»; Ο χθεσινός. Κι αν ξίνιζε ο τουρίστας πληρώνοντας, του κατεβάζαμε ελληνιστί, χαμογελώντας, τα γνωστά καντήλια, να βρει λαδάκι για τη σαλάτα του.\nΚαι να που εμφανίστηκαν και οι ανθρώπινες μερίδες ξου. Τους ξένους αφορούν και πάλι. Αλλά τους μετανάστες, όχι τους τουρίστες. Εισηγητής της «ξου» θεωρίας ο κ. Θάνος Τζήμερος, συνιδιοκτήτης του «κοινού νου» από κοινού με τον κ. Μάνο.\nΑναρτήθηκε από You Pay Your Crisis στις 12:23 μ.μ. Δεν υπάρχουν σχόλια:\nΠΑΛΙ ΜΕΤΑΒΑΤΙΚΗ ΒΟΥΛΗ\nΠΗΓΗ: ΕΘΝΟΣ Κυριακή 3 Ιουνίου 2012\nΑναρτήθηκε από You Pay Your Crisis στις 11:14 π.μ. Δεν υπάρχουν σχόλια:\nΣΤΑΘΗΣ ΚΟΥΒΕΛΑΚΗΣ: ΜΕ ΤΟΝ ΣΥΡΙΖΑ ΚΑΙ ΤΟ ΛΑΪΚΟ ΚΙΝΗΜΑ, ΓΙΑ ΤΗΝ ΑΝΑΤΡΟΠΗ\nΠΗΓΗ: ΔΡΟΜΟΣ ΤΗΣ ΑΡΙΣΤΕΡΑΣ Σάββατο 2/6/2012\nΣΥΝΕΝΤΕΥΞΗ ΤΟΥ ΚΑΘΗΓΗΤΗ ΠΟΛΙΤΙΚΗΣ ΦΙΛΟΣΟΦΙΑΣ ΣΤΑΘΗ ΚΟΥΒΕΛΑΚΗ*\nΕρ. Πως βλέπεις το τοπίο που διαμορφώνεται εν όψει των εκλογών της 17 Ιούνη;\nΣ.Κ. Η στιγμή που ζούμε είναι η συνέχιση του σεισμού της 6ης Μαϊου, με τη διαφορά ότι δεν πρόκειται για απλές μετασεισμικές δονήσεις αλλά μάλλον για προανάκρουσμα μεγαλύτερου σεισμού. Η εντεινόμενη πόλωση μεταξύ Συριζα και Μνημονιακού μπλοκ, με βασικό πόλο τη Δεξιά, είναι η λογική προέκταση της δυναμικής που αποτυπώθηκε στο αποτέλεσμα των εκλογών. Το πιο εντυπωσιακό ίσως στοιχείο, που δεν έχει τονιστεί επαρκώς πάρα κάποιες πολύ σοβαρές αναλύσεις όπως αυτές των Γιάννη Μαυρή και Χριστόφορου Βερναρδάκη, είναι τα ποιοτικά χαρακτηριστικά της ανόδου του Σύριζα αλλά και αυτά των στρωμάτων και των κοινωνικών χώρων που αντιστέκονται σ'αυτήν την άνοδο της ριζοσπαστικής αριστεράς και που συσπειρώνονται σήμερα κυρίως στη ΝΔ.\nΕχουμε λοιπόν, σε αδρές γραμμές, από τη μια πλευρά κυρίως τα εργατικά και λαϊκά στρώματα των μεγάλων αστικών κέντρων, τον κόσμο της μισθωτής εργασίας με την ευρεία έννοια, με το κύριο κέντρο βάρους στις παραγωγικές ηλικίες, και από την άλλη, την ύπαιθρο , τις μεγάλες ηλικίες, τα πιο εύπορα στρώματα της μη-μισθωτής εργασίας. Ο Συριζα κατάφερε επιτέλους αυτό που η αριστερά μάταια κυνηγούσε για δεκαετίες, να διευρύνει την επιρροή της στον κορμό του λαϊκού ΠΑΣΟΚ διατηρώντας και επεκτείνοντας ταυτόχρονα το παραδοσιακό της ακροατήριο, με ιστορικές καταβολές και υψηλό βαθμό πολιτικοποίησης και κοινωνικής δράσης.\nΑναρτήθηκε από You Pay Your Crisis στις 10:11 π.μ. 1 σχόλιο:\nΕτικέτες ΣΥΝΕΝΤΕΥΞΗ / Κουβελάκης Στ.\nΣΤΑΘΗΣ ΚΟΥΒΕΛΑΚΗΣ: ΜΕ ΤΟΝ ΣΥΡΙΖΑ ΚΑΙ ΤΟ ΛΑΪΚΟ ΚΙΝΗ...


Άνθρωποι που είναι δύσκολο να πιστέψουμε ότι υπάρχουν\nPosted on Δεκ 11, 2020\nΖούμε σε έναν περίεργο κόσμο. Αντιμετωπίζουμε πολλά πράγματα και ανθρώπους που μας εκπλήσσουν και συχνά δεν μπορούμε να πιστέψουμε ότι είναι πραγματικότητα αυτό που βλέπουμε.\nΠαρακάτω θα δείτε μια λίστα με πραγματικά εκπληκτικούς ανθρώπους από όλο τον κόσμο. Έχουν θέσει παγκόσμια ρεκόρ χωρίς καμία προσπάθεια! Μην χάσετε να δείτε το εντυπωσιακό μπόνους στο τέλος του άρθρου!\n1. Η μακρύτερη γλώσσα στον κόσμο ανήκει σ ‘αυτόν τον άνθρωπο.\nΟ Νικ Στέμπερλ από τις ΗΠΑ κατέχει τη μακρύτερη γλώσσα στον κόσμο και το βιβλίο Γκίνες το ενέκρινε. Αυτός ο άνθρωπος, στον οποίο δόθηκε ο τίτλος το 2012, έχει μια γλώσσα μήκους 10,1 εκατοστών, μετρώντας την από την άκρη μέχρι τη μέση του κλειστού άνω χείλους.\nΟ Νικ είναι επαγγελματίας κωμικός και έθεσε ακόμα ένα ρεκόρ ζωγραφίζοντας έναν κάστορα σε 6 ώρες με τη γλώσσα του.\n2. Μια γυναίκα μονόκερος;\nΈχετε μια μαύρη ελιά στο σώμα σας; Να την παρακολουθείτε, επειδή στην Λιάνγκ Γιούζεν από τη Σιτσουάν της Κίνας, συνέβη κάτι σπάνιο από μια μικρή ελιά στο μέτωπο της. Μεγάλωσε δημιουργώντας ένα σχήμα κέρατος που έχει μήκος 12,7 εκατοστά και 5,1 εκατοστά σε διάμετρο.\nΑν και οι γιατροί δεν μπόρεσαν να βρουν μια μόνιμη θεραπεία γι ‘αυτό, η επιστήμη έχει μια εξήγηση ως προς το τι είναι. Πρόκειται για δερματικά κέρατα, τα οποία είναι τύποι κερατινοειδών δερματικών όγκων. Η αιτία τους είναι αβέβαιη και η θεραπεία γίνεται μέσω χημειοθεραπείας, χειρουργικής επέμβασης ή ακτινοθεραπείας.\n3. Το σώμα του κοριτσιού ήταν πλήρως καλυμμένο με τατουάζ.\nΓνωστή με το όνομα “H γυναίκα ζωγραφιά”, αυτή είναι η Τζούλια Γκνουζ. Είχε καλύψει το 95% του σώματός της με τατουάζ, συμπεριλαμβανομένου του προσώπου της. Γεννήθηκε στις ΗΠΑ το 1955, ανέπτυξε μια ασθένεια που ονομάζεται πορφυρία στα μέσα της δεκαετίας του ’30, η οποία οδήγησε στο σχηματισμό κυψελών στο σώμα της. Για να κρύψει τα σημάδια, ξεκίνησε να κάνει τατουάζ και σταδιακά μετατράπηκε στο πάθος της.\nΠέθανε το 2016. Ωστόσο, το όνομά της εξακολουθεί να είναι άθικτο στα παγκόσμια ρεκόρ Γκίνες ως το κορίτσι με τα περισσότερα τατουάζ.\n4. Πείτε “Γεια” στον κύριο με το μεγάλο στόμα.\nΗ εικόνα μπορεί να δίνει την εντύπωση ότι έχει επεξεργαστεί ψηφιακά, αλλά αυτό δεν αληθεύει. Γνωρίστε τον Φρανσίσκο Ντομίνγκο Χοακίμ, ο οποίος έχει το ψευδώνυμο “Τα θαυμαστά σαγόνια”. Το ελαστικό στόμα του έχει πλάτος 17,5 εκατοστά και μπορεί εύκολα να τοποθετήσει μέσα ένα μπουκάλι αναψυκτικού.\nΕίχε διακηρυχθεί ο άνθρωπος με το μεγαλύτερο στόμα από το Ρεκόρ Γκίνες, αφού έψαχναν να τον βρουν επί 2 χρόνια.\n5. Αυτό το κορίτσι έχει όραση ακτίνων Χ.\nH Νατάλια “Νατάσα” Νικολάγεβνα Ντέμκινα ισχυρίζεται ότι η όραση της είναι σαν τις ακτίνες Χ. Αυτό το κορίτσι από την Ρωσία ήρθε στο προσκήνιο όταν άρχισε να κάνει ιατρικές διαγνώσεις καθώς μπορούσε να δει μέσα από το σώμα ενός ατόμου και να βλέπει τα όργανα και τους ιστούς του. Έχει αυτήν την ικανότητα από την ηλικία των 10 ετών.\nΕμφανίστηκε επίσης στο Discovery Channel για να δείξει το ταλέντο της και εργάζεται για το Κέντρο Ειδικών Διαγνωστικών της Ναταλία Ντέμκινα. Σκοπός τους είναι να προσφέρουν θεραπείες, συνδυάζοντας τες με “ειδικούς που έχουν ασυνήθιστες ικανότητες, λαϊκούς θεραπευτές και επαγγελματίες της παραδοσιακής ιατρικής”.\n6. Το 90% του σώματός του είναι καλυμμένο με τρίχες.\nΕίναι ο πιο τριχωτός άνθρωπος στη Γη, χωρίς αμφιβολία. Ο Γιου Ζενουάν είναι ένας άλλος άνθρωπος που έχει κάνει ρεκόρ Γκίνες. Ένας ροκ τραγουδιστής στο επάγγελμα, αυτός ο άνθρωπος από την Κίνα έχει το 96% του σώματός του καλυμμένο από τρίχες και έχει 41 τρίχες ανά τετραγωνικό εκατοστό του δέρματος του.\nΠρος το παρόν, αντιμετωπίζει τον ανταγωνισμό καθώς 2 Μεξικανοί ισχυρίζονται ότι έχουν περισσότερες τρίχες στο σώμα τους από αυτόν.\n7. Μπορεί να ζηλέψετε το μέγεθος της μέσης της.\nΦορούσε έναν κορσέ κάθε μέρα ανελλιπώς για 3 χρόνια. Το αποτέλεσμα ήταν να μικρύνει η μέση της από 63,5 εκατοστά σε 40,1 εκατοστά. Αυτή είναι η Μισέλ Κέμπκε από τη Γερμανία και εργάζεται σκληρά για να πάρει την πρώτη θέση της μικρότερης μέσης στον κόσμο.\nΠαρά την ανάπτυξη σοβαρού προβλήματος υγείας κατά το οποίο δεν είναι σε θέση να σηκωθεί χωρίς να φορέσει κορσέ λόγω των μυών της που έχουν ατροφήσει, ανυπομονεί να αδυνατίσει τη μέση της ακόμη περισσότερο και να φτάσει τα 35,6 εκατοστά.\n8. Αυτός ο άντρας μπορεί να βάλει τα γυμνά χέρια του σε καυτό λάδι.\nΟ πόνος είναι αφόρητος ακόμα κι αν πέσει πάνω στο χέρι μας μια σταγόνα από καυτό λάδι. Αλλά ο Ραμ Μπάμπου από το Ούταρ Πραντές της Ινδίας εντυπωσιάζει, καθώς βουτά τα γυμνά χέρια του στο βραστό καυτό λάδι σε θερμοκρασία 200 ° C. Αν προσπαθήσετε να βρείτε μια φουσκάλα στα χέρια αυτού του άντρα, θα αποτύχετε.\nΑυτός ο άνθρωπος με τα σκληρά χέρια έχει έναν πάγκο με φαγητό στο οποίο τηγανίζει με τα γυμνά του χέρια. Πολλοί γιατροί τον πλησίασαν για να μάθουν το μυστικό πίσω από τα μαγικά του χέρια, αλλά δεν έμαθαν τίποτα. Ανακάλυψε την ικανότητά του κατά λάθος μια μέρα όταν, λόγω βιασύνης των πελατών, αποφάσισε να χρησιμοποιήσει τα χέρια του αντί για μια σπάτουλα για να δουλέψει πιο γρήγορα.\n9. Αυτός ο άνθρωπος έχει το μεγαλύτερο μουστάκι.\nΟ περήφανος άνθρωπος με το μεγαλύτερο μουστάκι είναι ο Ραμ Σινγκ Τσαουχάν από την Ινδία. Το μουστάκι του φτάνει τα 4,29 μέτρα. Αυτή είναι η μέτρηση που έλαβε χώρα στην ιταλική τηλεοπτική εκπομπή Lo Show dei Record στη Ρώμη της Ιταλίας, στις 4 Μαρτίου 2010. Έτσι, μπήκε κι αυτός στο βιβλίο Γκίνες.\n10. Ο μικρότερος άνθρωπος στον κόσμο!\nΟ Χάντρα Ντάνγκι πέθανε, αλλά το ρεκόρ του είναι ακόμα ανέπαφο για τον μικρότερο άνθρωπο στον κόσμο. Ήταν από το Νεπάλ, γεννήθηκε νάνος, κάτι που οδήγησε σε πρώιμο θάνατο. Εντούτοις, ο ισχυρός Χάντρα έζησε μέχρι την ηλικία των 75 ετών. Είχε ύψος 54,6 και ζύγιζε μόλις 14,5 κιλά.\nΑφού είδατε όλους αυτούς τους απίστευτους ανθρώπους, πιστεύετε την παρακάτω εικόνα ;\nΑυτή η φωτογραφία είναι στην πραγματικότητα επεξεργασμένη με Photoshop. Αλλά νομίζετε ότι οι ψηλοί άνθρωποι δεν υπάρχουν και είναι πάντα αποτέλεσμα του Photoshop; Κάνετε σίγουρα λάθος. Ας δούμε μερικούς από τους ψηλότερους ανθρώπους στην καταγεγραμμένη ιστορία, τόσο ζωντανούς όσο και νεκρούς. Σύμφωνα με τις τρέχουσες στατιστικές, ο Ρόμπερτ Γουάντλοου ήταν ο ψηλότερος άνθρωπος από τις Ηνωμένες Πολιτείες. Ζούσε από το 1918 έως το 1940 με ύψος 2,72 εκατοστά.\nΟ ψηλότερος άνθρωπος εν ζωή είναι ο Σουλτάν Κόσεν από την Τουρκία, που έχει ύψος 2,51 εκατοστά. Οι εξαιρετικά ψηλοί άνθρωποι γενικά υποφέρουν από ορμονικές ασθένειες, που είναι ο κύριος λόγος για το μεγάλο ύψος τους και την μικρότερη διάρκεια της ζωής τους.\nΘέλουμε να μοιραστούμε κάποιες φωτογραφίες από γυναίκες λίγο πιο ψηλές από το μέσο όρο, που φαίνονται επίσης πολύ εντυπωσιακές.\nΗ δημοσίευση κοινοποιήθηκε από το χρήστη Holly Burt (@hollyburt)\nΑυτή είναι η Χόλι Μπερτ, ένα μοντέλο και η βασική υποψήφια για τα μακρύτερα πόδια στην Αμερική. Το πόδια αυτά έχουν μήκος 124.5 εκατοστά. Το μοντέλο έχει συνολικό ύψος 196,5 εκατοστά. Αντιμετώπισε την κοροϊδία των παιδιών στο σχολείο για τα μακριά πόδια της, αλλά κατάφερε να ξεπεράσει όλα τα εμπόδια και να σταθεί ψηλά … κυριολεκτικά!\nΗ δημοσίευση κοινοποιήθηκε από το χρήστη Chase Kennedy (@chasekennedy_)\nΗ παραπάνω εικόνα είναι της Τσέιζ Κέννεντυ, ενός μοντέλου που έχει την βάση της στην Καλιφόρνια, το οποίο επίσης έχει από τα μακρύτερα πόδια του κόσμου. Τα πόδια της είναι μήκους 129,5 εκατοστών και το ύψος της είναι 1,93 εκατοστά. Αντιμετώπιζε επίσης δυσκολίες στο σχολείο για το ύψος της, αλλά δεν άφησε να την πάρει από κάτω και μεγαλώνοντας έγινε μια κοπέλα με αυτοπεποίθηση που σχεδιάζει να εργαστεί ως συντονίστρια εκδηλώσεων για ένα ζυθοποιείο.\nΚαι έχουν πλάκα όταν βγάζουν φωτογραφίες για το ύψος τους!\nΕρώτηση Βαρουφάκη σε Μητσοτάκη: Πότε η Ελληνική Δημοκρατία θα αναγνωρίσει επισήμως το παλαιστινιακό κράτος;\nΕρώτηση Βαρουφάκη σε Μητσοτάκη: Πότε η Ελληνική Δημοκρατία θα αναγνωρίσει επισήμως το παλαιστινιακό κράτος;...\nΜπεκατώρου: Δεν μου ζήτησε ποτέ συγγνώμη ο άνθρωπος που με βίασε Για τις δύσκολές...


ΓΗΓΕΝΗΣ ΑΓΡΙΝΙΩΤΗΣ: Κεφαλονιά: Θρίλερ με τουρίστα που εγκλωβίστηκε σε κρημνώδεις πλαγιές\nΣύμφωνα με πληροφορίες, το ελικόπτερο Super Puma που πήγε στο σημείο για να τον απεγλωβίσει, τελικά δεν κατάφερε να τον προσεγγίσει κι έτσι έφυγε από το σημείο. Οι ίδιες πληροφορίες λένε, ότι θα πάει στο σημείο ελικόπτερο S-70 του πολεμικού ναυτικού με διασώστη.\nΣε τηλεφωνική μας επικοινωνία με τον αντιπεριφερειάρχη Παναγή Δρακουλόγκωνα μας ενημέρωσε ότι η Περιφέρεια κινητοποιήθηκε μέσα σε 10 λεπτά από την στιγμή που ενημερώθηκαν και κίνησε τις διαδικασίες για άμεση βοήθεια προς τον άνθρωπο και έρχεται super puma από την Αθήνα να τον “σηκώσει”. Με το βέλος φαίνεται το σημείο που βρίσκεται ο τουρίστας, φαίνεται όρθιος , άρα δεν θα είναι τραυματισμένος.\nΗ επιχείρηση για τη διάσωση του τουρίστα ολοκληρώθηκε με την μεταφορά του ίδιου αλλά και δύο πυροσβεστών-διασωστών στο αεροδρόμιο της Κεφαλονιάς, με το ελικόπτερο του Πολεμικού Ναυτικού.\nΕκεί τους περίμενε το ΕΚΑΒ το οποίο τους παρέλαβε για το Νοσοκομείο, για προληπτικούς λόγους και έλεγχο καθώς και οι τρεις είναι καλά στην υγεία τους σύμφωνα με πληροφορίες αλλά ταλαιπωρημένοι και εξαντλημένοι απο τον καυτό ήλιο.\nΑναρτήθηκε από Γηγενής Αγρινιώτης στις 6:27 μ.μ.


Πώς να διαγράψετε εύκολα όλες τις επαφές στο iPhone\nΈτσι θέλετε να ξέρετε πώς να διαγράψετε όλες τις επαφές στο iPhone σας. καλά έχετε έρθει στο σωστό μέρος. Η Apple σίγουρα δεν κάνει τη διαγραφή όλων των επαφών σας μια απλή διαδικασία. Υπάρχουν όμως μερικοί τρόποι με τους οποίους μπορείτε να διαγράψετε όλες τις επαφές σας. Ωστόσο, αν απλά προσπαθείτε να διαγράψετε πολλές επαφές από το iPhone σας, έχουμε ένα άρθρο σχετικά με αυτό συγκεκριμένα. Εδώ θα περιγράψουμε πώς μπορείτε να διαγράψετε όλες τις επαφές σας από το iPhone. Για να διαγράψετε όλες τις επαφές σας, θα χρησιμοποιήσουμε ένα work-around που περιλαμβάνει iCloud. Εάν έχετε προσγειωθεί σε αυτό το άρθρο επειδή πρόκειται να δώσετε το iPhone σας μακριά ή να το πουλήσετε, θα πρέπει να επαναφέρετε πλήρως το iPhone αντί. Αλλά αν θέλετε να ξέρετε πώς να διαγράψετε όλες τις επαφές, συνεχίστε να διαβάζετε.\nΟι επαφές στο iPhone μπορούν εύκολα να ξεπεραστούν. Πριν το ξέρετε, έχετε τον αριθμό του μπαμπά σας δίπλα στο "Delivery guy from Pizza Hut" και "Debbie, PTA mom". Πιθανώς να επικοινωνείτε τακτικά με περίπου δώδεκα άτομα, αλλά θα στοιχηματίσετε ότι έχετε πάνω από εκατό επαφές. Εάν έχετε αποφασίσει αρκετά αρκεί, μπορείτε να διαγράψετε όλες τις επαφές σας. Φυσικά, αν το κάνετε αυτό, όλες οι επαφές σας θα φύγουν. Έτσι γράψτε τους αριθμούς που θέλετε να προσθέσετε πίσω. Η διαγραφή όλων των επαφών σας στο iPhone δεν είναι μια προφανής διαδικασία αλλά είναι εύκολη. Αν προτιμάτε μόνο να διαγράψετε πολλές επαφές στο iPhone σας, αυτό το άρθρο σας δείχνει πώς. Εδώ θα περιγράψουμε πώς μπορείτε να διαγράψετε όλες τις επαφές σας από το iPhone.\nΠώς να διαγράψετε όλες τις επαφές στο iPhone\nΓια να διαγράψετε εύκολα όλες τις επαφές στο iPhone ή το iPad σας, πρέπει πρώτα να μετακινήσετε όλες αυτές τις επαφές στο iCloud. Για να γινει αυτο:\nΣε ένα iPhone με iOS 11 ή νεότερη έκδοση, επιλέξτε Λογαριασμοί και κωδικοί πρόσβασης. Στη συνέχεια, επιλέξτε iCloud.\nΣε ένα iPhone με iOS 10 ή νωρίτερα, επιλέξτε Αλληλογραφία. Επιλέξτε Λογαριασμοί, έπειτα iCloud.\nΕναλλαγή των Επαφών.\nΜην επιλέξετε Διαγραφή ακόμα. επιλέξτε Διατήρηση στο iPhone μου.\nΕπαναφέρετε ξανά τις Επαφές. Πατήστε Συγχώνευση.\nΤώρα, όλες οι επαφές σας αποθηκεύονται στο iCloud. Για άλλη μια φορά, απενεργοποιήστε τις Επαφές.\nΠατήστε Διαγραφή από το iPhone μου.\nΤώρα επιστρέψτε στους λογαριασμούς σας. Μπορείτε να επιλέξετε το Gmail, το Yahoo ή οποιοδήποτε άλλο πάροχο αλληλογραφίας έχετε λογαριασμό.\nΕνεργοποιήστε τις Επαφές σε κάθε λογαριασμό και επιλέξτε Διαγραφή από το iPhone μου.\nΤώρα οι μοναδικές επαφές που απομένουν πρέπει να είναι αυτές από το Facebook. Για να διαγράψετε όλες αυτές τις επαφές, ανοίξτε την εφαρμογή Ρυθμίσεις και επιλέξτε το Facebook.\nΑλλάξτε τις Επαφές και θα καταργηθούν από τις Επαφές.\nΑυτός είναι μακράν ο ευκολότερος τρόπος που έχω βρεί να διαγράψει όλες τις επαφές από το iPhone σας. Θυμηθείτε, ωστόσο, εάν ο πραγματικός στόχος σας είναι να διαγράψετε τα πάντα από το iPhone σας για να είστε έτοιμοι να το πουλήσετε ή να το παραδώσετε, απλά επαναφέρετε το iPhone σας είναι ακόμα πιο εύκολο.


Ιδέες για ένα stylish coffee station στο σπίτι – DecorMagazine\nHome HOME IDEAS ΚΟΥΖΙΝΑ Ιδέες για ένα stylish coffee station στο σπίτι\nby Christinaupdated on November 6, 2019 October 29, 2019\nΗ απόλαυση ενός καφέ είναι σίγουρα μία από τις αγαπημένες καθημερινές μας συνήθειες γι’ αυτό ήρθε η στιγμή να της δώσουμε την αξία αλλά και το χώρο που της αναλογεί.\nΤο coffee station αποτελεί μία ιδανική πρόταση για την κουζίνα με πολλά προτερήματα. Χαρίζει στιλ, βοηθά στην οργάνωση, είναι απόλυτα πρακτικό και μπορεί να προσαρμοστεί τόσο σε μικρούς όσο και σε μεγαλύτερους χώρους με πολύ οικονομικό τρόπο.\nΔείτε μερικές ιδέες που απευθύνονται σε διάφορα στιλ και μεγέθη κουζίνας για να εμπνευστείτε την ιδανική λύση για τη δική σας.\nΣε περίπτωση που το διαμέρισμα είναι μικρό και η κουζίνα είναι σχεδόν ένα με το καθιστικό τοποθετήστε μία μικρή ραφιέρα και μετατρέψτε την σε coffee station. Θα απελευθερώσετε πολύτιμο χώρο στα ντουλάπια και συγχρόνως θα αποφύγετε την ακαταστασία.\nΓια να κερδίσετε περισσότερο χώρο στα ντουλάπια, τοποθετήστε μία μικρή ράγα κάτω από αυτά και κρεμάστε σε αυτή τις κούπες. Προτιμήστε τες σε διαφορέτικα σχέδια και χρώματα για ένα εντυπωσιακό αποτέλεσμα.\nΒλέπετε μία απλή και οικονομική ιδέα για μικρή κουζίνα. Τα χρώματα κεντρίζουν πάντα την προσοχή. Αν λοιπόν τα πλακάκια της κουζίνας είναι παλιά η φθαρμένα τότε καλύψτε τα έξυπνα και κυρίως πολύ εύκολα.\nΟι γάντζοι στον τοίχο είναι μία έξυπνη λύση για ένα μικρό χώρο και χαρίζουν στιλ αντίστοιχο με αυτό που έχουν οι κούπες.\nΑν σας αρέσει να απολαμβάνετε τον καφέ στο home office τότε η αισθητική του coffee station έρχεται σε προτεραιότητα. Επιλέξτε ιδιαίτερες κούπες και αξεσουάρ που ταιριάζουν με την υπόλοιπη διακόσμηση.\nΤο συγκεκριμένο coffee station δίνει στιλ σε μία ουδέτερη κουζίνα.\nΣε ένα πολύ περιορισμένο χώρο αρκεί ένας δίσκος να ορίσει την περιοχή του coffee station κρατώντας το σημείο σε τάξη και καλά οργανωμένο με τα απαραίτητα του καφέ.\nΟι διάφορες χρωματιστές κούπες στο ανοιχτό ράφι αναδεικνύονται χάρη στο λευκό φόντο. Η καφετιέρα βρίσκεται ακριβώς από κάτω όπως και ο δίσκος που κρατά οργανωμένα τα πρωινά βουτήματα.\nΑν υπάρχουν ανοιχτά ράφια και η κουζίνα έχει παλαιικό στιλ τότε αυτή είναι η πλέον ιδανική ιδέα για να το αναδείξετε. Επιλέξτε κούπες σε λευκές ή γήινες αποχρώσεις πάντα σε λιτές γραμμές και συνδυάστε τα με βάζα σε παραδοσιακό στιλ.\nΑν η κουζίνα βρίσκεται στον ίδιο χώρο με το καθιστικό τότε μπορείτε να συνθέσετε ένα stylish coffee station στον μπουφέ. Το αποτέλεσμα δείχνει κομψό και σίγουρα θα το απολαμβάνετε σε καθημερινή βάση.\nΣυγκεντρώστε τις χρωματιστές σας κούπες σε ένα παρόμοιο επιτραπέζιο αντικείμενο και τοποθετήστε τα δίπλα στην μηχανή του καφέ για περισσότερη ευκολία και οργάνωση. Αυτή η ιδέα θα μπορούσε άνετα να εφαρμοστεί σε ένα φοιτητικό σπίτι.\nΗ ιδέα αυτή ταιριάζει σε αρκετά στιλ κουζίνας, όπως μοντέρνο, κλασσικό και country. Οι λευκές κούπες και τα βάζα επιλέχθηκαν σκόπιμα ώστε να μην χαλάσουν την λευκή μονοχρωμία της κουζίνας.\nTags: coffee stationιδέεςκουζίνασπίτι\nPrevious ArticleΤι είναι τα statement accessories και ποιος είναι ο ρόλος τους;\nNext ArticleAνανεώσετε τα παλιά σας έπιπλα με αυτές τις DIY ιδέες


etoliko news: «Το τραγούδι του νεκρού αδελφού» από τον Πολιτιστικό σύλλογο\n«Το τραγούδι του νεκρού αδελφού» από τον Πολιτιστικό σύλλογο\nΜε τεράστια επιτυχία πραγματοποιήθηκαν το Σάββατο και την Κυριακή, δύο θεατρικές παραστάσεις, από την θεατρική ομάδα του Πολιτιστικού συλλόγου Αιτωλικού, στο Πνευματικό κέντρο «Ευανθία Καρβέλη»...Κριτική για το θεατρικό δρώμενο (με σχετικές φωτό) μπορείτε να διαβάσετε από τον Ζ.Καρβέλη και τον Μ.Κότσαρη, όπως μπορείτε να διαβάσετε και ένα σημείωμα για το έργο από τον Πολιτιστικό σύλλογο.\nΑξίζει να αναφέρουμε ότι και τις δύο βραδιές, η αίθουσα του Πνευματικού κέντρου ήταν κατάμεστη και αποδείχτηκε μικρή για τέτοιες εκδηλώσεις.\nΠάντως εντύπωση προκάλεσε και συζητήθηκε έντονα, η παντελείς απουσία της Δημοτικής αρχής και τα δύο βράδια.\nΑπουσία που έγινε ακόμα πιο αισθητή μετά από τις πρόσφατες εμφανίσεις Δημάρχου, Αντιδημάρχων, Προέδρου ΔΣ και δημοτικών συμβούλων, τόσο στην εκδήλωση των Αθηνών από τον σύλλογο των Αιτωλικιωτών της Αθήνας, όσο και στην εκδήλωση κοπής πίτας των συλλόγων στο Αιτωλικό.\nΜε την απουσία τους αυτή οι διοικούντες τον Δήμο, «τιμωρούν» τον Πολιτιστικό σύλλογο, για την ανακοίνωση της μη συμμετοχής του στις εκδηλώσεις του «Ντολμά» σε ένδειξη διαμαρτυρίας για τον αγωγό λυμάτων που οδηγείτε στο ιστορικό νησάκι του Ντολμά.\nΠάντως η διαμάχη μεταξύ του Δήμου και του Πολιτιστικού συλλόγου, μόνο καλό δεν κάνει στον τόπο.\nΑφού ο Δήμος δεν μπορεί μόνος του να διοργανώσει καμία πολιτιστική εκδήλωση (όπως έχει δείξει μέχρι τώρα), θα έπρεπε να συνεργάζεται σε όλα τα επίπεδα εκδηλώσεων με τον Πολιτιστικό σύλλογο!\nστις 9:36 μ.μ. Θεματική ενότητα: Πολιτιστικά


Συγχώνευση Peugeot με Fiat; - AutoGreekNews\nΑρχική » Συγχώνευση Peugeot με Fiat;\nΣυγχώνευση Peugeot με Fiat;\nH όρεξη του Ομίλου PSA έχει ανοίξει για τα καλά και μετά την Opel, φαίνεται πως έχει βάλει στο μάτι την Fiat. Και μάλιστα όχι μόνο την ιταλική εταιρία, αλλά ολόκληρο το FCA Group!\nH δεύτερη ισχυρότερη συντεχνία -βάσει πωλήσεων για το έτος 2018- αυτοκινητοβιομηχανιών στην Ευρώπη, αυτή την στιγμή απαρτίζεται από τις Peugeot, Citroen, DS Automobiles και Vauxhall-Opel. Στα πλαίσια της εξαγοράς των Γερμανών, ο διευθύνων σύμβουλος της Peugeot, Carlos Tavares, είχε δηλώσει πως η ισχυροποίηση του γαλλικού brand περνάει μέσα από την επέκταση και την εκπροσώπηση σε πολλές διαφορετικές αγορές. Όπως αυτή των Η.Π.Α., στην οποία οι Γάλλοι έχουν μηδενική εκπροσώπηση.\nΔείτε ακόμα: Νέο Peugeot 208 ντίζελ, βενζίνη και ηλεκτρικό\nΠρο ολίγων ημερών ο πρόεδρος των «Λιονταριών», Robert Peugeot, ρωτήθηκε από γαλλικά Μέσα για την πιθανότητα συγχώνευσης PSA-FCA. Και απάντησε λιτά, αλλά κατατοπιστικότατα: «είναι μια εταιρία, μεταξύ άλλων, με την οποία θα πρέπει να ευθυγραμμιστούμε». Οι «άλλες» είναι οι Jaguar-Land Rover, για τις οποίες –σύμφωνα με γαλλικά δημοσιεύματα- η PSA ήρθε σε επαφή με την Τata, αλλά δεν καρποφόρησε το ενδεχόμενο εξαγοράς τους. Τα ίδια δημοσιεύματα μάλιστα, κάνουν λόγο και για την αιτία, η οποία αποδίδεται στην περιορισμένη παροχή κονδυλίων από πλευράς Γάλλων.\nTags: Fiat Peugeot FCA Opel. PSA Βιομηχανικά νέα\nΕπίσημο: Η πρώτη BMW Σειρά 2 Gran Coupe Honda Civic Turbo «ξυρίζει» Nissan GT-R (+video)


Καταγγελία του Συντονισμού: Επιχείρηση φίμωσης & τρομοκρατίας στο Λιμάνι Παντιέρα αντικαπιταλιστική ενημέρωση\nΠαντιέρα Επιλογές Καταστολή Μετανάστες Καταγγελία του Συντονισμού: Επιχείρηση φίμωσης & τρομοκρατίας στο Λιμάνι  Καταγγελία του Συντονισμού: Επιχείρηση φίμωσης & τρομοκρατίας στο Λιμάνι\nΑπρ 05, 2016kokkiniotisΕπιλογές, Καταστολή, Μετανάστες0 φωτό αρχείου\nΤη συνέχεια ανέλαβαν τα καθεστωτικά ΜΜΕ με το βρώμικο και σκοτεινό ρόλο με ψεύτικες, γελοίες και προβοκατόρικες δημοσιεύσεις «Ένα χαρτί, το κείμενο του οποίου καλεί τους πρόσφυγες και τους μετανάστες να δώσουν τη μάχη τους ώστε να παραμείνουν στο λιμάνι του Πειραιά μέχρι να ανοίξουν τα σύνορα» γράφει ανάμεσα στα άλλα iefimerida.\n«Οργάνωση… Φαντομάς λέει στους πρόσφυγες να μην φύγουν από τον Πειραιά. Μάταια έκαναν έρευνες οι άνδρες του Λιμενικού και της Αστυνομίας, τα μέλη μιας ομάδας είχαν γίνει καπνός μέσα σε μερικά λεπτά. Μέχρι να γίνουν αντιληπτοί ότι μοίραζαν φυλλάδια τα μέλη της ομάδας αυτής είχαν προλάβει να μοιράσουν εκατοντάδες… Η προσπάθεια των μελών της οργάνωσης φαίνεται ότι ήταν αρκετά συντονισμένη, όπως τουλάχιστον περιγράφει το Λιμενικό. Στο φυλλάδιο που μοιράστηκε υπάρχει μάλιστα και τηλέφωνο επικοινωνίας, ωστόσο… όποιος καλεί απλά ενημερώνεται ότι υπάρχει φραγή εισερχόμενων κλήσεων», γράφει το Newsit.\n«Δείτε το φυλλάδιο που αποτρέπει τους πρόσφυγες από το να εγκαταλείψουν τον Πειραιά», γράφει το Πρώτο Θέμα και έχει και αυτό φωτοτυπία της ανακοίνωσης μας. Ταυτόχρονα, παρουσίαζαν εσκεμμένα το Συντονισμό ως ΜΚΟ, εσκεμμένα ενώ ο τίτλος του στις ανακοινώσεις είναι εξαιρετικά σαφής!\nΔεν θα τους περάσει! Το κίνημα ταξικής αλληλεγγύης δεν τρομοκρατείται ούτε θα περιστείλει τη δράση του! Για εμάς οι πρόσφυγες είναι ελεύθεροι άνθρωποι με δικαιώματα. Θα κάνουμε ό,τι περνάει από το χέρι μας για να διατηρήσουν και να ενισχύσουν την αξιοπρέπειά τους, τον αυτοσεβασμό τους καθώς και τα δημοκρατικά τους δικαιώματα. Οι πρόσφυγες έχουν δικαίωμα στην πολιτική ενημέρωση, στη διεκδίκηση, στη διαδήλωση! Κανένα κράτος, καμία κυβέρνηση και ΕΕ, δεν έχουν το δικαίωμα να τους τα στερούν!\nΣτοχοποιούν το Συντονισμό και την Αλληλεγγύη στους Πρόσφυγες\nΣχετικές δημοσιεύσεις:Για τη διαδήλωση για τα δικαιώματα των προσφύγων την Τέταρτη 30/3/2016Απολύσεις και ελαστική εργασία στην Contitech ΙΜΑΣΟργισμένη παρέμβαση Δ. Παπαχρήστου κατά της φίμωσης της ERTopen


ΟΔΟΝΤΙΚΗ ΣΚΟΝΗ - ΦΑΡΜΑΚΕΥΤΙΚΑ ΜΑΝΙΤΑΡΙΑ\nΕνημέρωση : 9/7/2020\nΕάν ακούτε πρώτη φορά για την οδοντική σκόνη, δεν είστε ο μόνος άνθρωπος.\nΠροσωπικά, την αγνοούσα μέχρι και πριν λίγες εβδομάδες όπου και αποφάσισα να φτιάξω την δική μου οδοντόκρεμα με φαρμακευτικά μανιτάρια.\nΗ οδοντική σκόνη (ενίοτε αναφέρεται και ως οδοντόκρεμα σε σκόνη) ήταν ο πρόδρομος της οδοντόκρεμας, αλλά η ευρεία χρήση της σταμάτησε πριν από αρκετές δεκαετίες.\nΠαρόλο που δεν είναι εύκολο να την βρείτε έτοιμη στα καταστήματα, η οδοντική σκόνη είναι διαθέσιμη στο διαδίκτυο καθώς και και σε ειδικά καταστήματα που εστιάζουν σε προϊόντα zero waste ή βίγκαν ή βιολογικά.\nΩστόσο, το σημαντικό ερώτημα είναι εάν αξίζει πραγματικά να υιοθετήσετε αυτή την πρακτική.\nΣτο παρόν μικρό άρθρο, θα παραθέσω ορισμένα δεδομένα που ίσως βοηθήσουν.\nΤί είναι η οδοντική σκόνη ;\nΗ οδοντόκρεμα είναι πρόσφατη "ανακάλυψη", και αποτελεί εξέλιξη της "οδοντικής σκόνης", η οποία χρησιμοποιείται από την αρχαιότητα με διάφορα συστατικά, ανάλογα με την εκάστοτε περιοχή ή τον εκάστοτε πολιτισμό.\nΣτην σύγχρονη εποχή, πριν την εμφάνιση της οδοντόκρεμας, γινόταν χρήση από αλάτι ή σόδα. Προσωπικά, θυμάμαι τους παππούδες μου να μού λένε ότι με αυτόν τον τρόπο έπλεναν τα δόντια τους.\nΤην οδοντική σκόνη, εκτός από το να την προμηθευτείτε έτοιμη, μπορείτε να την φτιάξετε και στο σπίτι σας.\nΕάν γράψετε σε μία μηχανή αναζήτησης "οδοντόκρεμα σε σκόνη" ή "οδοντική σκόνη", θα βρείτε αρκετές συνταγές.\nΕάν ψάχνετε περισσότερες ιδέες για συνταγές, κάντε αναζητήσεις με αγγλικές λέξεις κλειδιά όπως "tooth powder recipes", "tooth powder diy" καθώς και άλλες παρόμοιες λέξεις κλειδιά.\nΗ οδοντική σκόνη μπορεί να είναι από πολύ απλή έως ιδιαίτερα σύνθετη, φαντάζομαι ανάλογα με το προφίλ του κάθε ανθρώπου.\nΟ φορέας cornucopia.org παραθέτει μία ενδεικτική δομή καθώς και συμπληρωματικές πηγές.\nΣίγουρα, χρειάζεται ένας αποτριπτικός παράγοντας, όπως είναι η σόδα, αλλά υπάρχουν και άλλα υλικά που χρησιμοποιούνται μαζί με την σόδα ή αντί για την σόδα, όπως είναι παραδείγματος χάρη το ανθρακικό ασβέστιο (calcium carbonate).\nΥπάρχουν διάφοροι συνηθισμένοι αποτριπτικοί παράγοντες όπως hydrated silica, calcium carbonate (RDA = 19-54), sodium metaphosphate, alumina and dicalcium phosphate dihydrate, καθώς και η σόδα (RDA = 7, το οποίο έρχεται σε αντίθεση με τον ισχυρισμό ότι "η σόδα βλάπτει το σμάλτο").\nΜία μελέτη που εξέτασε διάφορες οδοντόκρεμες (δεν συμπεριλαμβανόταν οδοντόκρεμα με σόδα) βρήκε ότι η οδοντόκρεμα με pro-arginine και calcium carbonate είχε την χαμηλότερη εκτριβή.\nΕίναι αποτελεσματική ;\nΠαρόλο που η επιστημονική έρευνα εστιάζει κυρίως στην οδοντόκρεμα, υπάρχει μία μικρή βιβλιογραφία σχετικά με την οδοντική σκόνη.\nΌσες έρευνες εντόπισα έχουν θετικό συμπέρασμα για την οδοντική σκόνη:\n- είτε είναι εξίσου αποτελεσματική με την οδοντόκρεμα\n- είτε είναι ανώτερη σε σύγκριση με την οδοντόκρεμα.\nΠροσωπικά, με ξάφνιασαν αυτά τα αποτελέσματα διότι περίμενα να ισχύει το ακριβώς αντίθετο.\n1. Σε μελέτη του 2009, συγκρίθηκε η οδοντική σκόνη και η οδοντόκρεμα όσον αφορά την αποτελεσματικότητα στην αφαίρεση πλάκας.\nΤα ευρήματα έδειξαν ότι η οδοντική σκόνη ήταν πιο αποτελεσματική.\n2. μία μελέτη που δημοσιεύθηκε το 2012 σύγκρινε την μακροπρόθεσμη αποτελεσματικότητα ανάμεσα στην οδοντική σκόνη και την οδοντόκρεμα, και ο δείκτης ήταν η περιοδοντική υγεία.\nΤα αποτελέσματα έδειξαν ότι δεν υπήρχε σημαντική διαφορά μεταξύ των χρηστών οδοντόκρεμας και οδοντικής σκόνης, και το συμπέρασμα των ερευνητών ήταν ότι η συγκεκριμένη μελέτη υποστηρίζει την οδοντική σκόνη για την καθημερινή στοματική υγεία.\nΣτην συγκεκριμένη μελέτη, αναφέρεται ότι γενικά πιστεύεται ότι η οδοντική σκόνη είναι πιο τραχιά σε σύγκριση με την οδοντόκρεμα και είναι πιο πιθανό να προκαλέσουν φθορά των δοντιών, αλλά τα ευρήματα τους έδειξαν το αντίθετο, και αυτό επειδή η σχετική οδοντική αποτριπτικότητα (Relative Dental Abrasivity - RDA, η οποία θεωρείται από πολλούς το σημαντικότερο σημείο αναφοράς) της οδοντικής σκόνης που χρησιμοποιήθηκε από όλα τα άτομα της μελέτης ήταν 153, που βρίσκεται στο φυσιολογικό εύρος (ο American Dental Association συστήνει ίσο ή μικρότερο του 250).\nΤα κύρια συστατικά που χρησιμοποιήθηκαν ήταν ανθρακικό ασβέστιο (calcium carbonate), αιθέρια έλαια και σακχαρίνη νατρίου (sodium saccharin), τα οποία έχουν δείξει ότι δρουν ευεργετικά.\n3. Άλλη μελέτη που διεξήχθη το 2013 αξιολόγησε την αποτελεσματικότητα που έχει η οδοντική σκόνη, και τα ευρήματα έδειξαν ότι ήταν σημαντικά πιο αποτελεσματική σε σύγκριση με την οδοντόκρεμα.\nΠιο συγκεκριμένα, η οδοντική σκόνη (ανθρακικό ασβέστιο και αιθέρια έλαια), έδειξε ότι είναι πιο αποτελεσματική στον έλεγχο :\n- της εξωγενούς οδοντικής χρώσης,\n- της οδοντικής πλάκας, και\n- της φλεγμονής των ούλων.\n4. Άλλη μελέτη του 2014, σύγκρινε την οδοντική σκόνη και την οδοντόκρεμα όσον αφορά την αποτελεσματικότητα στην αφαίρεση της εξωγενούς οδοντικής χρώσης (λεκέδες).\nΤα αποτελέσματα έδειξαν ότι η οδοντική σκόνη (ανθρακικό ασβέστιο, αιθέρια έλαια) ήταν σημαντικά πιο αποτελεσματική από την οδοντόκρεμα, ενώ η παρούσα μελέτη επιβεβαιώνει ότι η οδοντόκρεμα που περιέχει φθόριο ως κύριο δραστικό συστατικό μπορεί να προάγει τη χρώση των δοντιών και την ένταση της χρώσης.\n5. Μελέτη του 2017, αξιολόγησε την αποτελεσματικότητα την οδοντική σκόνη όσον αφορά τον έλεγχο :\n- της ουλίτιδας.\nΤα ευρήματα έδειξαν ότι η οδοντική σκόνη ήταν ανώτερη από την οδοντόκρεμα.\n6. Μελέτη του 2018, έδειξε ότι η οδοντική σκόνη και η οδοντόκρεμα είχαν συγκρίσιμη αποτελεσματικότητα όσον αφορά την απομάκρυνση πλάκας\nΟΔΟΝΤΙΚΗ ΣΚΟΝΗ ΣΥΣΤΑΤΙΚΑ\n- ενεργός άνθρακας (active charcoal)\nΣύμφωνα με τα όσα ισχύουν μέχρι σήμερα (4/7/2020), δεν φαίνεται να δικαιολογείται η χρήση του ενεργού άνθρακα στις οδοντόπαστες, ενώ ίσως να έχει και κάποια αρνητικά σημεία η χρήση του.\nΈνα σχετικό άρθρο από τον Australian Dental Association που σχολιάζει τα ευρήματα από την μοναδική μέχρι σήμερα μελέτη που ασχολήθηκε με τις οδοντόκρεμες και τις οδοντικές σκόνες που περιέχουν ενεργό άνθρακα έχει έναν χαρακτηριστικό τίτλο "ενεργός άνθρακας: όσα περισσότερα γνωρίζεις, τόσο λιγότερο ίσως θες να τον χρησιμοποιείς"\nΔείτε εδώ (σε μετάφραση) τα σημαντικότερα σημεία από 3 σχετικές μελέτες.\n- μπεντονίτης άργιλος (bentonite clay)\nΤον μπεντονίτη άργιλο δεν τον γνώριζα, και τον έμαθα με αφορμή την αναζήτηση μου για συνταγές οδοντικής σκόνης.\nΑπό ότι είδα είναι πολύ συνηθισμένο συστατικό, αλλά δεν θα το εμπιστευόμουν για χρήση στην στοματική κοιλότητα και ως συστατικό στην οδοντική σκόνη.\nΝαι, μεν, όταν καταναλώνεται δρα ευεργετικά, αλλά δεν βρήκα καμμία μελέτη (6/7/2020) που να εξετάζει την χρήση του στην στοματική υγιεινή ή / και την ευεργετική του επίδραση σε περιοδοντίτιδα, ουλίτιδα, υγεία ούλων και παθήσεις της στοματικής κοιλότητας.\nΕπίσης, η αναφερόμενη ικανότητα του "να δεσμεύει και να συγκρατεί" με προβληματίζει διότι τα δόντια, μετά το γεύμα, χρειάζονται περίπου 1 ώρα για να επανέλθουν στην αρχική σκληρότητα τους.\nΣυνεπώς, όταν τα δόντια μου βρίσκονται σε μία πιο μαλακή κατάσταση, θεωρώ ότι το τελευταίο που θέλω είναι το να τα βουρτσίζω με ένα συστατικό που "δεσμεύει και συγκρατεί".\nΌπως είδαμε νωρίτερα, αιθέρια έλαια δρουν ευεργετικά στην στοματική υγιεινή. Ωστόσο, εάν επιλέξετε να χρησιμοποιήσετε αιθέρια έλαια, είναι πολύ σημαντικό να είναι βρώσιμα. διότι στην αγορά κυκλοφορούν συνθετική ή ημι--συνθετικά, και δεδομένου ότι η οδοντική σκόνη είναι κάτι που θα χρησιμοποιούμε τουλάχιστον 2 φορές την ημέρα, για όλη την υπόλοιπη ζωή μας, καλό είναι να επιλέγουμε ποιοτικά προϊόντα.\nthere has been an upsurge of interest in mushrooms not only as a healthy food but also as a caries preventive food\nΥπάρχει μια αύξηση του ενδιαφέροντος για τα μανιτάρια όχι μόνο ως υγιεινές τροφές αλλά και ως προληπτικές για την τερηδόνα τροφές.\nΣε κάθε περίπτωση, είτε επιλέξετε μία έτοιμη οδοντική σκόνη, είτε την φτιάξετε στο σπίτι, θεωρώ ότι αξίζει να εξετάσετε το ενδεχόμενο να προσθέσετε στην συνταγή σας και το γανόδερμα διότι αρκετές μελέτες έχουν δείξει ότι βοηθάει σημαντικά στην στοματική υγιεινή.\nΓια παράδειγμα, βοηθάει με :\n1. την πέτρα, για την ακρίβεια είχε καλύτερη αποτελεσματικότητα ενάντια σε σύγκριση με οδοντόκρεμα βοτάνων, στοματικό διάλυμα βοτάνων και στοματικό διάλυμα χλωρεξιδίνης.\n2. την κάντιντα\n3. την περιοδοντίτιδα\nΕπίσης, ο ιατρός Walter Ardigò στο βιβλίο του Healing with Medicinal Mushrooms. A practical handbook, αναφέρει ότι το γανόδερμα ενισχύει το ανοσοποιητικό σύστημα στην στοματική κοιλότητα, προστατεύει τα δόντια, και εξισορροπεί την χλωρίδα του στόματος.\nΤο γανόδερμα μπορείτε να το προμηθευτείτε σε κάψουλες ή σκόνη.\nμία σχετική πατέντα δείχνει ότι το κόρντισεπς δρα ευεργετικά στην στοματική κοιλότητα και στα ούλα, ενώ αυξάνει την αντίσταση στην φλεγμονή\nΓια το μανιτάρι ερίκιο, μία μελέτη έδειξε ότι έχει αντι-μικροβιακές δράσεις και ίσως βοηθήσει το στοματικό μικροβίωμα να αλλάξει από δυσβίωση σε συμβίωση.\n- πόρια κόκος\nΟ βοτανολόγος Dr. Michael Tierra στο βιβλίο του "Chinese Traditional Herbal Medicine Volume I Diagnosis and Treatment" αναφέρει ότι μία από τις ενδείξεις του πόρια κόκος είναι η φλεγμονή των ούλων, ενώ μπορεί να χρησιμοποιηθεί για ουλίτιδα.\nΕπίσης, είναι ένα από τα συστατικά οδοντόπαστας, η οποία έχει ιαματικές επιδράσεις σε διάφορες στοματικές παθήσεις.\nΣχετικά με το μαύρο κύμινο, μία ανασκόπηση ότι τα επιστημονικά δεδομένα είναι προκαταρκτικά και λίγα, αλλά φαίνεται ότι το μαύρο κύμινο έχει δυνητικές ιαματικές επιδράσεις στην στοματική υγεία, όπως περιοδοντίτιδα, ενδοδοντική κ.ά.\nIn vitro μελέτες, έδειξε ότι το μαύρο κύμινο μπορεί να βοηθήσει στην μικρο-σκληρότητα του σμάλτου, εμφανίζει βακτηριοκτόνο δράση,\nH σπιρουλίνα δρα ευεργετικά στην περιοδοντίτιδα (εδώ και εδώ) και στην πλάκα και ουλίτιδα,\nΕπίσης, είναι καλή πηγή σε ασβέστιο και φώσφορο (σύμφωνα με το cronometer.com: 12% και 16% αντίστοιχα), δύο συστατικά χρήσιμα για την οδοντική υγεία.\n1. βαλτε όλα τα συστατικά σε ένα βάζο, και ανακατέψτε καλά.\n2. Στις περισσότερες ιστοσελίδες διάβασα ότι "βρέχουμε την οδοντόβουρτσα, και στην συνέχεια βουτάμε την οδοντόβουρτσα στο βάζο με την οδοντική σκόνη ώστε να πασπαλιστεί"\nΠροσωπικά, θεωρώ ότι αυτή η πρακτική δεν είναι ασφαλής (λόγω της υγρασίας που θα δημιουργηθεί), και ίσως είναι καλύτερα το εξής:\n- βρέχουμε την οδοντόβουρτσα, και\n- μετά είτε με ένα κουταλάκι του γλυκού να ρίξουμε την οδοντική σκόνη ή εάν το βάζο που την φυλάμε έχει μικρό στόμιο, τότε να την ρίξουμε απευθείας από το βάζο.\nΣτην συνέχεια, βουρτσίζουμε κανονικά, όπως θα κάναμε και με μία οδοντόκρεμα.\nΜετά από τόσα χρόνια συνήθειας, στην αρχή ίσως φανεί περίεργη η αίσθηση του να μην αφρίζει η οδοντόκρεμα κατά την διάρκεια του βουρτσίσματος\nΟι ανωτέρω πληροφορίες είναι μόνο ενημερωτικές και σε καμμία περίπτωση δεν αποτελούν ισχυρισμούς υγείας.


Περί ανέμων και υδάτων: Λήδρας και Κασσάνδρες\nPosted by bestman at 11:07 μ.μ.\nΚουμπάρε μου, το Κυπριακό θα το λύσουμε εμείς, ο κόσμος και σε όποιον αρέσει.\nΤο Σίγμα είναι για κλάματα, γενικώς. Ο κάθε νορμάλ άνθρωπος με το ελάχιστο δράμι μυαλού ξέρει πως πρέπει να κλίνει τα αυτιά του και να κρίνει, πλέον, από μόνος του.\nΚι εμείς από εδώ, όσο μπορούμε θα βοηθήσουμε :)


Εγγραφές στο σεμινάριο δημιουργικής γραφής του Α.Λ.Π. Κρήτης - Flashnews.gr\nΕγγραφές στο σεμινάριο δημιουργικής γραφής του Α.Λ.Π. Κρήτης\nΤο Ανοιχτό Λαϊκό Πανεπιστήμιο Κρήτης στο πλαίσιο των παράλληλων δράσεων του διοργανώνει στα Χανιά το πρώτο σεμινάριο δημιουργικής γραφής.\nΤο σεμινάριο θα πραγματοποιηθεί στα Χανιά, Μίνωος 31, το Σάββατο 23 Νοεμβρίου, την Κυριακή 24 Νοεμβρίου και το Σάββατο 7 Δεκεμβρίου, ώρες 10:00 έως 16:00.\nΌλοι μπορούν να περπατήσουν στα μονοπάτια των λέξεων. Έλα μαζί μας στο Ανοιχτό Λαϊκό Πανεπιστήμιο και απόκτησε την πυξίδα, που θα σε οδηγήσει σε αυτά.\nΟι διακεκριμένοι συγγραφείς ΠέτροςΤατσόπουλος, Χρήστος Χωμενίδης και Αλέξης Σταμάτης με απλό και κατανοητό τρόπο θα σε οδηγήσουν στην απελευθέρωση του ταλέντου σου, και θα σου δείξουν το τρόπο για να γράψεις ένα μυθιστόρημα, ένα θεατρικό έργο ή ένα σενάριο.\nΕκμεταλλεύσου τις γνώσεις σου, τη δημιουργικότητα, τις ανησυχίες, τις ευαισθησίες σου και -αφού προσθέσεις το προσωπικό σου ύφος- ξεκίνησε την πορεία που θα σε κάνει πετυχημένο και ξεχωριστό.\nΜε την ολοκλήρωση του σεμιναρίου, ίσως είναι το δικό σου βιβλίο που θα γίνει πραγματικότητα, αφού μετά από σχετική αξιολόγηση το Α.Λ.Π. θα αναλάβει τη δωρεάν έκδοση και τοποθέτησή του στα ράφια του παγκόσμιου διαδικτυακού βιβλιοπωλείου ”Amazon”.\nTo σεμινάριο απευθύνεται σε όλους χωρίς καμία ηλικιακή ή μορφωτική προϋπόθεση, που θέλουν να δοκιμάσουν το ταλέντο τους και να προσπαθήσουν μαθαίνοντας την τέχνη της συγγραφής να γράψουν τη δική τους ιστορία…\nΣυνδρομή συμμετοχής: 75 €.\nΔιαθέσιμες θέσεις: 30.\nwww.alp.gr και τηλ: 6936492842\nΤρίτη, 12 Νοεμβρίου 2013, 21:20


www.12sports.gr: Το ''πανόραμα'' των παίδων! - Ποδόσφαιρο Όλα τα αποτελέσματα και οι βαθμολογίες στους τρεις ομίλους του παιδικού πρωταθλήματος - Ειδήσεις για όλα τα αθλήματα της Δωδεκανήσου\n08:00 | Τρι 13 Μαρ, 2018\nΌλα τα αποτελέσματα και οι βαθμολογίες στους τρεις ομίλους του παιδικού πρωταθλήματος\nΗ Αρένα (στον α’ όμιλο), ο Γ.Α.Σ. Ιάλυσος και η Νίκη Ρόδου (στο β’ όμιλο) και οι Αθλοπαιδιές Κω (στον όμιλο νήσων), οδηγούν την κούρσα στο παιδικό πρωτάθλημα της Δωδεκανήσου. Αναλυτικά, όλα τα αποτελέσματα των αγώνων που διεξήχθησαν το περασμένο σαββατοκύριακο και στους τρεις ομίλους.\nΠάνθηρες Ρόδου- Απόλλων Καλυθιών 1-6\nΑ.Ε.Ρ.Α.- Απόλλων Απολλώνων 7-2\nΤαξιάρχης Αρχαγγέλου- Αρένα 0-5\nΑ.Ο. Σύμης- Ακουσίλαος Φανών 10-0\nΝίκη Ρόδου- Κλεάνθης Παραδεισίου 6-1\nΦοίβος Κρεμαστής- Ορφέας 3-0\nΓ.Α.Σ. Ιάλυσος- Ροδίων Άθλησις 6-2\nΕυκλής Σορωνής- Ακουσίλαος Φανών 11-0\nΑθλοπαιδιές Κω- Ανταγόρας Κω 7-0\nΑργοναύτες Καλύμνου- Αντίμαχος Κω 2-2\nΑ.Ε. Κως- Αναγέννηση Ασφενδιού (αναβλήθηκε\nΠριν από 18 ώρες 13:35 | Τετ 12 Δεκ, 2018\nΠριν από 23 ώρες 08:36 | Τετ 12 Δεκ, 2018


Η σχέση του Σιγκούνταρσον με Κύπρο και οι... | Reporter Cyprus | Ποδόσφαιρο Κύπρος\nΧάρης Χαρίτωνος 24/01/2020 06:40\nTο νέο βαρύ πυροβολικό του ΑΠΟΕΛ ακούει στο όνομα Μπγιόρν Σιγκούνταρσον. Ο Ισλανδός ήρθε στο νησί μας, για να βοηθήσει τους γαλαζοκίτρινους να εκπληρώσουν τους φετινούς μεγαλεπήβολους στόχους τους.\nΟ Ισλανδός διεθνής επιθετικός έρχεται με δανεισμό από τη ρωσική Ροστόφ, εκεί όπου σκόραρε οκτώ γκολ σε 39 συμμετοχές, από τη σεζόν 2017/18. Είναι ένας ποδοσφαιριστής πολύ ικανός στο υψηλό παιχνίδι και με κίνηση χωρίς την μπάλα. Επιπρόσθετα, τελειώνει πολύ καλά τις φάσεις, εάν του δοθούν οι ευκαιρίες μέσα στη μεγάλη περιοχή. Παίρνει πολύ καλό βαθμό, επίσης, στις εκτελέσεις πέναλτι.\nΗ μεγάλη εξέλιξη στην καριέρα του Σιγκούνταρσον ήρθε το καλοκαίρι του 2012, όταν και πήρε μεταγραφή στην αγγλική Γουλβς. Ο νυν τεχνικός του Πιέρου Σωτηρίου στη Κοπεγχάγη Στάλε Σολμπάκεν τον πήρε μαζί του στην αγγλική ομάδα και αυτή ήταν η πρώτη μεταγραφή του, όμως ο Ισλανδός δεν απέδωσε τα αναμενόμενα. Με επτά γκολ σε 75 συμμετοχές στο αγγλικό ποδόσφαιρο, πέρασε και δεν ακούμπησε και ως εκ τούτου, αναζήτησε αλλού την τύχη του.\nΤη καλύτερη του σεζόν στην καριέρα του την πραγματοποίησε στη Νορβηγία με την φανέλα της Μόλντε. Στην Νορβηγία μετακινήθηκε ως ελεύθερος από τη Γουλβς τη σεζόν 2016/17, σκοράροντας 16 γκολ σε 27 συμμετοχές στο πρωτάθλημα. Εκεί πήρε πρωτάθλημα το 2014, όντας ένας εκ των πρωταγωνιστών. Αυτά τα στατιστικά, τα εκμεταλλεύτηκε η Ροστόφ και τον απέκτησε για δύο εκατομμύρια τον Ιανουάριο του 2018.\nΣχέση με το νησί μας ο Σιγκούνταρσον είχε και στο παρελθόν, καθώς το επίσημο ντεμπούτο του με την Εθνική του ομάδα, το πραγματοποίησε κόντρα στην Εθνική μας ομάδα. Σε αγώνα για τα προκριματικά του Ευρωπαϊκού Πρωταθλήματος το 2012, ο Σιγκούνταρσον αντικατέστησε τον Σιγκθόρσον στο 84’, σε αγώνα που έγινε στο Ρεϊκιάβικ. Για την ιστορία, η Ισλανδία κέρδισε την Κύπρο στο συγκεκριμένο παιχνίδι με σκορ 1-0.\nΟ Ισλανδός προέρχεται από αμιγώς ποδοσφαιρική οικογένεια, καθώς έχει τρία ετεροθαλή αδέλφια που ασχολούνται με το ποδόσφαιρο. O πρώτος είναι βοηθός προπονητή στην Ρεϊκιάβικ και ονομάζεται Μπιάρνι Γκουντγιόνσον. Ο δεύτερος είναι παλαίμαχος ποδοσφαιριστής και ονομάζεται Θορντούρ Γκουντγιόνσον, ενώ ο τρίτος είναι ο προπονητής της Ισλανδικής Ακράνες Τζόι Γκουντγιόνσον.\nΠλέον, ο ίδιος έρχεται στο κυπριακό ποδόσφαιρο, με στόχο να δείξει πως όλα αυτά τα στοιχεία που τον χαρακτηρίζουν δεν είναι τυχαία. Ο ΑΠΟΕΛ βάζει στη δύναμή του, ένα πολύ ποιοτικό επιθετικό, ο οποίος ψάχνει το νέο ξεκίνημα στη καριέρα του.\nΠετεβίνος: Μου είπαν για μερικές παράξενες φάσεις αλλά…


Μητσοτάκης: Ανάπτυξη με τρεις προϋποθέσεις\nΠαρασκευή, 21 Φεβρουαρίου 2020 11:36:01 ΜΜ\nΑρχική›Ειδήσεις›Πολιτική›Μητσοτάκης: Ανάπτυξη με τρεις προϋποθέσεις\n11:33 - 14 Οκτ 2016 | Πολιτική\nΤο μανιφέστο του ενάντια στον λαϊκισμό συνέχισε ο Κυριάκος Μητσοτάκης σε νέα του ομιλία στις ΗΠΑ και συγκεκριμένα στη σχολή Fletcher του πανεπιστημίου Tufts της Βοστώνης.\nΟ Πρόεδρος της ΝΔ σημείωσε πως η κρίση γέννησε λαϊκισμό, αλλά παράλληλα πρότεινε και τις δικές του λύσεις, με τις οποίες θεωρεί πως η ελληνική οικονομία μπορεί να επιστρέψει στην ανάπτυξη.\nΤα βασικά σημεία της ομιλίας του:\nH κρίση «γέννησε» λαϊκισμό\nΗ Ελλάδα μετρά έξι χρόνια οικονομικής κρίσης. Ήταν η πρώτη χώρα που υπέγραψε συμφωνία διάσωσης με την Ευρωπαϊκή Ένωση, το 2010. Από τότε, η Πορτογαλία, η Ιρλανδία, η Ισπανία και η Κύπρος επίσης υπέγραψαν και εφάρμοσαν μνημόνια. Όλες οι παραπάνω χώρες ολοκλήρωσαν τα προγράμματα διάσωσης. Όλες οι παραπάνω χώρες, μπορούν πλέον και δανείζονται από τις διεθνείς αγορές. Όλες αυτές οι χώρες διαθέτουν λειτουργικά τραπεζικά συστήματα. Την ίδια ώρα, η Ελλάδα εφαρμόζει το τρίτο Μνημόνιο και παραμένει σε κρίση. Το Α.Ε.Π. της χώρας συρρικνώνεται, ενώ οι δύσκολες διαπραγματεύσεις ανάμεσα στην Κυβέρνηση και τους δανειστές βρίσκονται σε εξέλιξη.\nΤο ερώτημα παραμένει: Γιατί η Ελλάδα είναι η μόνη χώρα που βρίσκεται σε αυτήν την κατάσταση; Ένα σημαντικό κομμάτι της απάντησης σχετίζεται με την πολιτική κουλτούρα και ειδικότερα με την επικράτηση του λαϊκισμού στο δημόσιο λόγο. Ο λαϊκισμός ήταν κυρίαρχος στη χώρα ήδη από τη δεκαετία του ’80. Υπήρξε μια διαχρονική ασυνέπεια ανάμεσα στις προεκλογικές υποσχέσεις και τις κυβερνητικές πολιτικές. «Στις προεκλογικές καμπάνιες ποίηση, στην διακυβέρνηση πεζογραφία» είχε πει ο Μάριο Κουόμο. Από το 2015 και έπειτα, λόγω της διακυβέρνησης ΣΥΡΙΖΑ – ΑΝΕΛ, η Ελλάδα έχει απωλέσει δύο χρόνια από τη μεταρρυθμιστική της πορεία. Σήμερα, προσπαθούμε να επανακτήσουμε ό,τι είχαμε κατακτήσει το 2014.\nΗ πηγή του κακού του ελληνικού προβλήματος\nΤα αίτια της κρίσης εντοπίζονται κυρίως στο προβληματικό θεσμικό σχεδιασμό της Ευρωπαϊκής Ένωσης, σε συνδυασμό με την αποτυχία του ελληνικού πολιτικού και οικονομικού μοντέλου. Πιστεύω ότι μια ισχυρή Ευρωπαϊκή Ένωση πρέπει να έχει αυστηρούς δημοσιονομικούς κανόνες. Πρέπει να έχει τη δυνατότητα να ανακυκλώνει ελλείμματα και πλεονάσματα, όπως συμβαίνει στις Η.Π.Α. και εντός της Ομοσπονδιακής Γερμανίας.\nΑλλαγή πλεύσης το αίτημα της κοινωνίας\nΕννιά στους δέκα Έλληνες δηλώνουν, σύμφωνα με στοιχεία έρευνας, ότι η χώρα κινείται στην λάθος κατεύθυνση. Το ευρώ, το κοινό ευρωπαϊκό νόμισμα, επέτρεψε στην Ελλάδα να δανείζεται με τα ίδια επιτόκια που δανείζονταν οι χώρες του ευρωπαϊκού Βορρά. Η δημοσιονομική πειθαρχία ήταν χαλαρή. Οι δομικές μεταρρυθμίσεις είχαν υψηλό πολιτικό κόστος. Η ρευστότητα κατευθύνθηκε κυρίως στην κατανάλωση.\nΤο πρώτο πρόγραμμα διάσωσης που εφαρμόστηκε στην Ελλάδα είχε ορισμένα σχεδιαστικά λάθη. Οι πολιτικές που ακολουθήθηκαν ήταν υφεσιακές. Ήταν περιορισμένη η γνώση γύρω από τις μεταρρυθμίσεις που ήταν αναγκαίο να γίνουν. Δεν υπήρχε, καμία πρόβλεψη αναφορικά με το χρέος. Ο λόγος ήταν ότι υπήρχαν φόβοι για μετάδοση του προβλήματος στις ευρωπαϊκές τράπεζες.\nΚατά την άποψή μου, οι μεταρρυθμίσεις είναι σαν τις μεταμοσχεύσεις. Δεν είναι βέβαιο ότι θα επιτευχθεί συμβατότητα ανάμεσα σε δότη και λήπτη. Μια πρακτική που αποδίδει σε ένα Κράτος δεν σημαίνει ότι μπορεί να έχει τα αντίστοιχα αποτελέσματα σε ένα άλλο Κράτος. Η εμπειρία έξι χρόνων κρίσης και τριών μνημονίων δείχνει ότι η Ελλάδα προχώρησε σε οριζόντιες δημοσιονομικές περικοπές μισθών και συντάξεων, αλλά δυσκολεύτηκε να εφαρμόσει συγκεκριμένες δομικές μεταρρυθμίσεις. Αυτές οι στοχευμένες και εκ βάθρων μεταρρυθμίσεις είναι ακριβώς ό,τι χρειάζεται άμεσα η χώρα.\nΑπάντηση στο λαϊκισμό η «Συμφωνία Αλήθειας»\nΗ έξαρση του λαϊκισμού δεν αποτελεί ελληνικό φαινόμενο. Οι «Ποδέμος» στην Ισπανία, ο Κόρμπιν και ο Φάρατζ στη Μεγάλη Βρετανία, αλλά και η Λε Πεν στη Γαλλία είναι περιπτώσεις ενδεικτικές της ανόδου του λαϊκισμού σε διεθνές επίπεδο. Πιστεύουμε ότι μόνη λύση είναι η πρόταση μιας «Συμφωνίας Αλήθειας» στον ελληνικό λαό. Μόνο με αυτήν μπορεί να ανακοπεί η πορεία του λαϊκισμού. Σε επίπεδο δημοσκοπήσεων, είναι πλέον σαφές ότι η «Συμφωνία Αλήθειας» κερδίζει έδαφος καθημερινά. Αυτήν ανέπτυξα στην πρόσφατη ομιλία μου στη Διεθνή Έκθεση Θεσσαλονίκης.\nΑποτελείται από ένα μείγμα σκληρών διαπιστώσεων σε συνδυασμό με έναν οδικό χάρτη εξόδου της χώρας από την κρίση. Ο οδικός χάρτης, μεταξύ άλλων, περιλαμβάνει τη δημιουργία θέσεων εργασίας στον ιδιωτικό τομέα, μέσω επενδύσεων ύψους 100 δις ευρώ στην Ελλάδα την επόμενη πενταετία. Το ποσοστό των ιδιωτικών επενδύσεων πρέπει να επιστρέψει στο επίπεδο του 20% του Α.Ε.Π. Το ποσοστό των εξαγωγών και των υπηρεσιών πρέπει να ξεπεράσει το 40% του Α.Ε.Π., από 30% που είναι σήμερα. Παράλληλα, πρέπει να επιτύχουμε βιώσιμη ανάπτυξη 4% του Α.Ε.Π. ανά έτος από το 2018, ώστε να κατορθώσουμε να δημιουργούμε 120.000 νέες θέσεις εργασίας ετησίως.\nΛιγότερες εισφορές, λιγότεροι φόροι, λιγότερες δαπάνες\nΟι στοχευμένες περικοπές δημοσίων δαπανών είναι αναγκαίο συστατικό της συνταγής μας. Έχουμε υπολογίσει ότι, συνολικά, μπορούν να εξοικονομηθούν περίπου 2 δισ. ευρώ ετησίως.\nΜε τον τρόπο αυτό, θα μπορούν να υπάρξουν μειώσεις στο Φ.Π.Α. και στον ΕΝΦΙΑ. Οι εισφορές πρέπει επίσης να προσαρμοστούν σε νέα δεδομένα. Το μείγμα πολιτικής που προτείνουμε είναι ακριβώς αυτό που χρειάζεται, για την επανεκκίνησή της, η ελληνική οικονομία.\nΑνάπτυξη με τρεις προϋποθέσεις\nΓια να επιστρέψει η ανάπτυξη στην Ελλάδα, υπάρχουν τρεις βασικές προϋποθέσεις:\n- Η πρώτη είναι η υιοθέτηση δομικών μεταρρυθμίσεων, όπως η ώθηση των ιδιωτικοποιήσεων, προκειμένου να προσελκύσουμε ξένες επενδύσεις. Αλλά και μια σειρά από πρωτοβουλίες, ώστε να βελτιώσουμε την επιχειρηματικότητα. Η μείωση της φορολογίας και των εισφορών είναι αναγκαία, αλλά δεν φτάνει. Οφείλουμε να καλλιεργήσουμε μια επιχειρηματική κουλτούρα, σε μια χώρα όπου, μέχρι πρόσφατα, η επιχειρηματικότητα διασυρόταν. Είναι ανάγκη να αποκτήσουμε Πανεπιστήμια συνδεδεμένα με την αγορά εργασίας. Είναι ανάγκη να υπάρξει επαγγελματικός προσανατολισμός στα σχολεία, αλλά και ένα Κράτος φιλικό προς την επιχειρηματικότητα. Ακόμη, η Δικαιοσύνη πρέπει να μην κωλυσιεργεί και να θεσπιστεί ένα σταθερό φορολογικό σύστημα.\n- Η δεύτερη προϋπόθεση είναι η αποκατάσταση του τραπεζικού συστήματος, ώστε να έχει τη δυνατότητα να τροφοδοτεί με ρευστότητα την αγορά. Απαραίτητο βήμα είναι η υιοθέτηση μιας ολοκληρωμένης πολιτικής για τα «κόκκινα δάνεια». Η ακινησία του τραπεζικού συστήματος είναι ένα κόστος που δεν μπορούμε πλέον να αντέξουμε.\n- Η τρίτη προϋπόθεση αφορά σε μια διαφορετική δημοσιονομική πολιτική. Πρέπει να συμφωνήσουμε με τους πιστωτές μας σε ένα νέο μείγμα. Η νέα προσέγγιση θα μας επιτρέψει να χαλαρώσουμε τους δημοσιονομικούς μας στόχους αναφορικά με το ύψος του ετήσιου πρωτογενούς πλεονάσματος και την εξυπηρέτηση του δημοσίου χρέους. Αντιλαμβανόμαστε ότι η χαλάρωση του προγράμματος δημοσιονομικής προσαρμογής δεν είναι κάτι που μπορεί να συμβεί αυτομάτως. Πρωτίστως, πρέπει να κερδίσουμε την εμπιστοσύνη των εταίρων μας. Η υιοθέτηση δομικών μεταρρυθμίσεων από πλευράς μας, θα μας νομιμοποιήσει να ζητήσουμε χαμηλότερα πρωτογενή πλεονάσματα.\nΟ ΣΥΡΙΖΑ στην εξουσία\nΤον Ιανουάριο του 2015, η πορεία ανάκαμψης της ελληνικής οικονομίας διακόπηκε. Ο λόγος ήταν η άνοδος του ΣΥΡΙΖΑ στην εξουσία. Το Κόμμα αυτό κέρδισε τις εκλογές με την υπόσχεση ότι «ένας άλλος κόσμος είναι εφικτός». Προεκλογικά, ο ΣΥΡΙΖΑ ισχυρίστηκε ότι η συγκυβέρνηση Νέας Δημοκρατίας – ΠΑΣΟΚ «ξεπουλούσε τη χώρα». Το επιχείρημα του ΣΥΡΙΖΑ ήταν ότι θα μπορούσε να διαπραγματευτεί με ευνοϊκότερους όρους, υπό την απειλή της «μετάδοσης» του ελληνικού δημοσιονομικού προβλήματος στις υπόλοιπες χώρες της Ευρωζώνης. Αυτή η λαϊκίστικη καμπάνια του ΣΥΡΙΖΑ πρότεινε στους Έλληνες ψηφοφόρους μια εύκολη λύση στο δύσκολο πρόβλημα που αντιμετώπιζαν.\nΣήμερα, όλοι γνωρίζουμε ότι το αποτέλεσμα αυτής της αφελούς προσέγγισης είναι ότι ο ηγέτης του ΣΥΡΙΖΑ, Αλέξης Τσίπρας, οδήγησε τη χώρα στην επιβολή capital controls, φτάνοντας ένα βήμα πριν την επιστροφή στη δραχμή και την χρεωκοπία. Παράλληλα, η υιοθέτηση από πλευράς του μιας πλήρως διαφορετικής πολιτικής οδήγησε στη διάσπαση του ΣΥΡΙΖΑ.\nΣυμβιβασμός με υψηλό τίμημα\nΈπειτα από μια περίοδο έξι μηνών, το κόστος των διαπραγματευτικών τακτικών του κυβερνητικού συνασπισμού ΣΥΡΙΖΑ – ΑΝΕΛ ήταν ιδιαίτερα υψηλό. Η χώρα υπέγραψε το τρίτο Μνημόνιο. Η Κυβέρνηση είναι υπεύθυνη για τα επιπλέον μέτρα που καλείται σήμερα να λάβει σε βάρος των πολιτών της χώρας.\nΥποβάθμιση της Παιδείας και υπέρμετρη φορολογία\nΗ Κυβέρνηση ΣΥΡΙΖΑ – ΑΝΕΛ δεν πιστεύει στις μεταρρυθμίσεις. Για το λόγο αυτό, υιοθέτησε μια φοροεισπρακτική πολιτική που έχει καθηλώσει την οικονομία. Η ιδέα περικοπής δημοσίων δαπανών δεν τίθεται καν προς συζήτηση. Επιπλέον, αναφορικά με πολιτικές που δεν περιλαμβάνονται στο τρίτο Μνημόνιο, όπως η μεταρρύθμιση στην Παιδεία, εκλαμβάνονται από την Κυβέρνηση ως πεδία επιβολής ιδεολογικών συμπλεγματικών πολιτικών.\nΑντί η δημόσια Παιδεία να ακολουθεί διεθνείς πρακτικές, επιστρέφει σε αναχρονιστικές σοσιαλιστικές πρακτικές της δεκαετίας του ’80. Η ίδια υποβάθμιση λαμβάνει χώρα και σε άλλους τομείς της δημόσιας ζωής όπως τα Μέσα Ενημέρωσης, η Δικαιοσύνη, αλλά και στο ίδιο το θεσμικό πλαίσιο του πολιτικού μας συστήματος.\nΗ συναίνεση παράγει πολιτική πρόοδο\nΗ «δομική αντιπαράθεση» αποτελεί χαρακτηριστικό της πολιτικής σκηνής στην Ελλάδα. Παραδοσιακά, τα Κόμματα της Αντιπολίτευσης καταψηφίζουν τις προτάσεις των κυβερνητικών Κομμάτων. Η Νέα Δημοκρατία αποφάσισε να αλλάξει τακτική. Αποφάσισε να συναινεί όπου έκρινε ότι υπήρχε πολιτική συμφωνία. Ο νόμος για τη μεταρρύθμιση των Πανεπιστημιακών Ιδρυμάτων, τον οποίο υπερψήφισαν 255 βουλευτές από τους 300 του ελληνικού Κοινοβουλίου, αποτελεί χαρακτηριστικό παράδειγμα.\nΑπό το 2012 έως τις αρχές του 2015, η Νέα Δημοκρατία συγκυβέρνησε μαζί με τον παραδοσιακό της αντίπαλο, το ΠΑΣΟΚ. Παρά τις διαφωνίες που υπήρξαν, εργαστήκαμε με γνώμονα το καλό της χώρας. Η συνεργασία μας έφερε αποτελέσματα που αποτυπώνονται στα πρωτογενή πλεονάσματα, που κατέγραψε η Ελλάδα, αλλά και στο γεγονός ότι κατάφερε, περιορισμένα, να βγει στις διεθνείς αγορές.\nΣυστατικό επιτυχίας η αλλαγή νοοτροπίας\nΗ ελληνική κοινωνία οφείλει να αλλάξει νοοτροπία προκειμένου να ορθοποδήσει. Οφείλουμε να ξεπεράσουμε τα συμπλέγματα του παρελθόντος αναφορικά με τον τρόπο που το Κράτος και η οικονομία πρέπει να ρυθμίζονται και να διαχειρίζονται. Η Παιδεία δεν πρέπει να αφορά τους δασκάλους, αλλά τους μαθητές. Η δημόσια Υγεία δεν πρέπει να αφορά τους γιατρούς, αλλά τους ασθενείς. Για να έρθει η ανάπτυξη, χρειαζόμαστε ένα νέο θεσμικό και οικονομικό μοντέλο.\nΥιοθέτηση διεθνών καλών πρακτικών\nΠάνω από 500.000 Έλληνες έχουν μεταναστεύσει από το 2010 και έπειτα. Μάλιστα, κάποιοι εξ αυτών, βρίσκονται σήμερα στο ακροατήριο. Είναι πεποίθησή μου ότι η έξοδος από την κρίση προϋποθέτει την υιοθέτηση πετυχημένων διεθνών πρακτικών. Πρέπει να εφαρμόσουμε μεταρρυθμίσεις στην Παιδεία, τη δημόσια διοίκηση και την επιχειρηματικότητα. Για να πετύχουμε αυτό το στόχο, οφείλουμε να επιδείξουμε σύγχρονο πνεύμα. Ίσως πάλι, όχι και τόσο σύγχρονο. Σας θυμίζω τη μάχη της Σαλαμίνας.\nΣτο χρησμό του, το μαντείο των Δελφών προειδοποίησε τους Αθηναίους ότι «τα ξύλινα τείχη είναι εκείνα που θα σώσουν την πόλη». Εκείνοι που σκέφτονταν αναχρονιστικά, ερμήνευσαν το χρησμό με τρόπο μη ρεαλιστικό και ζήτησαν να υψωθούν νέα τείχη γύρω από την πόλη. Ωστόσο, ο Θεμιστοκλής αποφάσισε ότι η ορθή ερμηνεία του χρησμού ήταν η παραγγελία ενός νέου στόλου πλοίων, ικανού να κερδίσει τον πόλεμο. Όπως και έγινε.\nΑυτό είναι πιθανώς ένα μάθημα για όσους ενδιαφέρονται πραγματικά για το μέλλον της Ελλάδας: Ας μην υψώνουμε τείχη που θα μας προστατεύουν από την πρόοδο, αλλά, ας αγκαλιάσουμε την αλλαγή και ας δημιουργήσουμε μια χώρα, όπως εμείς θέλουμε να είναι η Ελλάδα του μέλλοντος.\nΟι επιλογές μας θα χαράξουν ένα καλύτερο μέλλον για τα παιδιά μας\nΑυτή την εποχή στην Ελλάδα, οι αποφάσεις που καλούμαστε να πάρουμε θα καθορίσουν σε μεγάλο βαθμό, το μέλλον των επόμενων γενιών. Την ώρα που η υπόλοιπη Ευρώπη και οι Η.Π.Α. δυσκολεύονται να αντιμετωπίσουν το λαϊκισμό, η Ελλάδα δείχνει ότι κάτι τέτοιο είναι εφικτό. Πάντοτε, η χώρα μου ήταν στη σωστή πλευρά της Ιστορίας όταν κλήθηκε να πάρει κρίσιμες αποφάσεις για το μέλλον.\nΕίμαι πεπεισμένος ότι θα πάρουμε και πάλι τη σωστή απόφαση. Ακούμε, διαφωνούμε, συζητούμε γιατί αναζητούμε λύσεις. Αυτό κάνουμε ως Έλληνες πάντα. Και αυτό θα κάνουμε και πάλι. Η στροφή της Ελλάδας θα έρθει. Τελικά, πιστεύω ότι θα εκπλαγούμε ευχάριστα από αυτό που μπορούμε να πετύχουμε ως πολίτες ατομικά, αλλά και ως Έθνος συλλογικά.


Το Προϊόν Καθαρισμού για το Πρόσωπο με Βιολογικό Τεϊόδεντρο είναι ένα αντισηπτικό τζελ για τον καθαρισμό του λιπαρού δέρματος που εμφανίζει κοκκινίλες, με βάση το Βιολογικό Τεϊόδεντρο, την Αλόη Βέρα, και το Κόκκινο Μανταρίνι, και τα Αιθέρια Έλαια Λεμονιού, Περγαμόντου, Γκρέιπφρουτ και Κέδρου. Αυτό το σύμπλεγμα ενεργών συστατικών καταπολεμά τις κοκκινίλες, βοηθά στην πρόληψη της δημιουργίας τους και στην απομάκρυνσης ακαθαρσιών και περιττού σμήγματος που ευθύνεται για την ακμή. Οι πόροι καθαρίζονται, αφήνοντας το δέρμα ενυδατωμένο και περιποιημένο. Η αντισηπτική και καταπραϋντική δράση του βοηθά στο μετριασμό των ερεθισμών και της ερυθρότητας ενώ διατηρεί τη φυσική ισορροπία του δέρματος.\nΥγρό Καθαριστικό Προσώπου για βαθύ καθαρισμό iδανικό για καθημερινό καθαρισμό.\nΚαθαρίζει τους πόρους, αφήνοντας το δέρμα ενυδατωμένο και περιποιημένο.\nΚατάλληλο για λιπαρό και μικτό δέρμα και δέρμα που εμφανίζει κοκκινίλες.\nΡυθμίζει το PH του δέρματος ενώ παρέχει ήπια αντισηπτική δράση στο προβληματικό δέρμα.\nΜε αντισηπτική και καταπραϋντική δράση που βοηθά στο μετριασμό των ερεθισμών και της ερυθρότητας.\nΙδανικό για λιπαρό και μικτό δέρμα και δέρμα με τάση για κοκκινίλες.\nΤρόπος Χρήσης. Εφαρμόστε μικρή ποσότητα σε νωπό δέρμα, κάνοντας μασάζ με κυκλικές κινήσεις στο μέτωπο, τη μύτη και το πηγούνι. Ξεπλύνετε καλά με νερό.\nΠεριέχει: Βιολογικό Έλαιο Τεϊόδεντρου (Tea Tree Oil >38% Terpinen-4-ol), Αμαμελίδα, Λεμόνι και Μανταρίνι.\nΚωδικός Προϊόντος: 227395\nΕτικέτες: Βιολογικό Τεϊόδεντρο, καθαρισμός, πρόσωπο, προσώπο\nΗ Κρέμα Ημέρας με Βιολογικά Μεταλλικά Στοιχεία από τη Νεκρά Θάλασσα είναι μία ανάλαφρη και εξαιρε..


Μετά τη διακοπή όλη η ... χρονιά - Κωστής Μπότσαρης | The Experts - Novasports.gr\nΜετά τη διακοπή όλη η ... χρονιά\nΗ διακοπή για το Αγιον Πάσχα δίνει τη δυνατότητα για μια τελευταία ανάσα πριν από την τελική ευθεία της σεζόν για όλους και για όλα γύρω  - κι – από το ποδόσφαιρο. Κι ο ΠΑΟΚ δεν αποτελεί εξαίρεση.\n12/04/2015 • 08:37\nΧρονια πολλά, Χριστός Ανέστη σε όλον τον κόσμο με μια και μοναδική ευχή. Κάθε φορά που ο καθένας καταθέτει διάφορες σε συγγενείς, φίλους κλπ ας επιλέγει μια κι ας την τηρεί μήπως κι έτσι αλλάξει κάτι ουσιαστικό στις ζωές όλων. Η διακοπή για το Αγιον Πάσχα δίνει τη δυνατότητα για μια τελευταία ανάσα πριν από την τελική ευθεία της σεζόν για όλους και για όλα γύρω  - κι – από το ποδόσφαιρο. Κι ο ΠΑΟΚ δεν αποτελεί εξαίρεση. Τουναντίον για τον «Δικέφαλο» αφ᾽ ενός η συγκεκριμένη ... ανάσα είναι υπερπολύτιμη, αφ᾽ ετέρου η συνέχεια είναι άκρως καίρια για πολλούς λόγους.\nΑρχικά, σε λίγες ημέρες συμπληρώνεται ένας μήνας από την αλλαγή στην τεχνική ηγεσία. Εκτοτε καταβάλεται προσπάθεια, μέσα από διάφορες αλλαγές στο αγωνιστικό τμήμα και στις «συνήθειές» του, να παρουσιαστεί πιο βελτιωμένη η ομάδα, μα κυρίως πιο αποτελεσματική, όπως ξεκαθάρισε και στην πρόσφατη δημόσια τοποθέτησή του, ο τεχνικός κ. Γεωργιάδης. Κάτι που επιτεύχθη στους δυο από τους τρεις αγώνες που έδωσε ως τώρα, με Εργοτέλη και Ξάνθη, εντός έδρας αμφότεροι οι αγώνες, όχι όμως και στην Κομοτηνή.\nΑκολουθεί η έξοδος στην Κέρκυρα κι η αναμέτρηση με τη σκληροτράχηλη, ομώνυμη ομάδα, δυο διαδοχικά παιχνίδια στην Τούμπα, με ΠΑΣ Γιάννινα και Λεβαδειακό, ενώ η κανονική διάρκεια του πρωταθλήματος ολοκληρώνεται στη Νέα Σμύρνη κόντρα στον Πανιώνιο. Βασικός στόχος η συγκομιδή όσο το δυνατόν περισσότερων βαθμών για το μίνι πρωτάθλημα των έξι αγωνιστικών που συνθέτουν τα πλέι οφ. Μια διαδικασία στην οποία – σύμφωνα με τα ως τώρα δεδομένα – θα διαγωνιστούν οι Παναθηναϊκός, ΠΑΟΚ, Αστέρας Τρίπολης, ΠΑΣ Γιάννινα ή Ατρόμητος ή Ξάνθη.\nΠρόκειται γι᾽ αντιπάλους που όλοι έχουν επικρατήσει του ΠΑΟΚ στην έδρα τους, ενώ μόνον οι «πράσινοι» έχουν καταφέρει να περάσουν νικηφόρα κι από την Τούμπα, ενώ έπεται ο αγώνες με τους Ηπειρώτες. Ολα συγκλίνουν πως κάθε άλλο παρά εύκολο θα είναι το όλο εγχείρημα για την ομάδα του Γιώργου Γεωργιάδη, που βρίσκεται σε φάση ... ανασύνταξης. Μέσα από την καθημερινότητα των προπονήσεων, σύμφωνα με τους ίδιους τους πρωταγωνιστές, η εν εξελίξει προσπάθεια επικεντρώνεται στη βελτίωση της φυσικής κατάστασης αλλά και στην αντίστοιχη βασικών λειτουργιών, κυρίως σ᾽ ότι έχει να κάνει με την άμυνα, αυτήν που εξελίχθηκε σε αχίλλειο πτέρνα της ομάδας από τον Δεκέμβριο και μετά.\nΟι τραυματισμοί, οι τιμωρίες, εν γένει οι απουσίες αποτελούν σημαντικό «σκόπελο» που καλείται να υπερκεράσει ο «Δικέφαλος». Μαντούρο και Σαλπιγγίδης φαντάζει απίθανο να προλάβουν να επιστρέψουν πριν από τα πλέι οφ, ενώ το πολυσύνθετο πρόβλημα του Τζιόλη τη δεδομένη χρονική στιγμή αντιμετωπίζεται μόνο με διαχείριση κι επιλεγμένη χρησιμοποίηση του 30χρονου μέσου σε συγκεκριμένους αγώνες, προκειμένου να φτάσει μέχρι τέλους. Σ᾽ όλα αυτά προστίθεται κι η πρόωρη αναχώρηση του Νομπόα για το Κόπα Αμέρικα, που θα περιορίσει ακόμη περισσότερο τις διαθέσιμες και αξιόλογες λύσεις στη νευραλγική μεσαία γραμμή. Γεγονός που πρέπει να κάνει τους υπόλοιπους ποδοσφαιριστές αυτής της θέσης πιο προσεκτικούς στο θέμα των καρτών μιας και οι μόνοι διαθέσιμοι πλην των βασικών είναι οι Σαββίδης, Κίτσιου.\nΜια άλλη δυσκολία που καλείται ν᾽ αντιπαρέλθει ο ΠΑΟΚ είναι το παρατεταμένο ντεφορμάρισμα των κύριων σκόρερ του όπως οι Μακ, Περέιρα, Αθανασιάδης. Η επιθετική πολυφωνία έχει πάψει τον τελευταίο καιρό, γεγονός που στοίχισε μεν αλλά μετριάστηκε από τα διαδοχικά γκολ του Παπαδόπουλου. Στις εναπομείνασες αγωνιστικές από δυο αγωνιστικές – εναλλάξ – θα λείψουν οι Παπαδόπουλος – Αθανασιάδης. Ισορροπία αναζητείται και στην αμυντική γραμμή με τον Κόστα να επιστρέφει υγιής και τους Τζαβέλλα, Παπαγιαννόπουλο, Πούγγουρα να παραμένουν εναλλακτικές, δίχως εξαίρεση ή αμφιβολία για το μέλλον οποιουδήποτε εξ αυτών, σύμφωμα με τα λεγόμενα της τεχνικής ηγεσίας.\nΟλα αυτά τη στιγμή που αναμένεται η οριστική απόφαση της διοίκησης για το νέο τεχνικό διευθυντή, αφού συνεχίζουν να υποστηρίζουν πως η αναζήτηση συνεχίζεται. Πρόκειται για το πρόσωπο που θα επωμιστεί τη μεγαλύτερη ευθύνη για την επόμενη σεζόν. Αξιολόγηση υπάρχοντος ρόστερ, μεταγραφική ενίσχυση, εν γένει προγραμματισμός ολόκληρου του αγωνιστικού τμήματος είναι οι κύριες ευθύνες του, καταστώντας σαφές τη σημαίνουσα σημασία της συγκεκριμένης επιλογής. Το αργότερο μέχρι τα μέσα του επόμενου μήνα έχουν πει οι άνθρωποι της ομάδας αλλά και πάλι, μοιάζει λίγο ... αργά.\nΕπίσης, στα τέλη αυτού του μήνα, έχει προγραμματιστεί η γενική συνέλευση των μετόχων της ΠΑΕ για τη – νέα – αύξηση του μετοχικού κεφαλαίου, μέσα από την οποία αναμένεται να κλείσει οριστικά το θέμα των χρεών προς το Δημόσιο με την ολική αποπληρωμή του πρωτογενούς κεφαλαίου, σύμφωνα και με την πρόσφατη, σχετική ρύθμιση. Σε όλα αυτά τα θέματα, πρέπει να συνυπολογιστούν η απογοήτευση, η δυσπιστία του κόσμου κι ένα κακό κλίμα που επικρατεί ως περιρρέουσα ατμόσφαιρα και μεταφράζεται κι ως μια από τις αιτίες της απουσίας από τις κερκίδες. Με λίγα λόγια ... το Πάσχα ολοκληρώνεται, αλλά ο Γολγοθάς ξεκινάει. Και πάλι, Χριστός Ανέστη, χρόνια πολλά, καλή δύναμη σε όλους ...


06/07/2011, 22:02 Upd: 06/07/2011, 22:10 4\nΘυμίζουμε ότι εκεί θα απαγορευτούν οι ακραίες χαρτογραφήσεις που τροφοδοτούν με καυσαέρια τις εξατμίσεις\nακόμη κι όταν ο οδηγός δεν πατάει γκάζι. Όπως ίσως γνωρίζεται οι περισσότερες ομάδες έχουν σχεδιάσει έτσι την έξοδο των εξατμίσεων στο πάτωμα του μονοθεσίου ώστε να εκμεταλλευτούν την ενέργεια των καυσαερίων.\nΗ εξάτμιση αποβάλλει καυσαέρια όταν ο οδηγός πατάει γκάζι, όταν το αφήνει προκαλείται απότομη διακοπή της ροής. Για να το ξεπεράσουν αυτό κάποιες ομάδες τροποποίησαν τις χαρτογραφήσεις του κινητήρα ώστε όταν ο οδηγός σηκώνει το πόδι του από το γκάζι να διακόπτεται η ανάφλεξη αλλά να συνεχίζεται η τροφοδοσία καυσίμου το οποίο αναφλέγεται στην εξάτμιση λόγω υψηλών θερμοκρασιών.\nΗ FIA αποδέχεται πως το σύστημα εξάτμισης μπορεί να αποβάλλει καυσαέρια όσο πατά γκάζι ο οδηγός. Όταν δεν το πατά είναι αφύσικο να βγαίνουν καυσαέρια, αυτό επηρεάζει τα αεροδυναμικά χαρακτηριστικά του μονοθεσίου και απαγορεύεται βάσει κανονισμών (σ.σ: άρθρο 3.15).\nΟι απώλειες απ’ αυτή τη διάταξη θα είναι κυρίως στην ευστάθεια στο φρενάρισμα αλλά και στην αεροδυναμική ισορροπία.\nΣύμφωνα με τον καθ’ ύλην αρμόδιο στην Red Bull, Άντριαν Νιούι, το δημιούργημά του η RB7 θα επηρεαστεί: «Νομίζω ότι θα μας επηρεάσει αρκετά γιατί το μονοθέσιο μας έχει σχεδιαστεί γύρω απ’ αυτή τη διάταξη εξάτμισης. Εκτός από μας και τη Renault οι υπόλοιποι αντέγραψαν αυτή τη λύση τροποποιώντας ανάλογα τα μονοθέσια τους. Πιθανόν λοιπόν εμείς να επηρεαστούμε περισσότερο αλλά είναι πολύ δύσκολο να εκτιμήσει κανείς με βεβαιότητα τι θα γίνει. Έχω μπερδευτεί βέβαια γιατί αυτό που ήταν νόμιμο στον προηγούμενο αγώνα απαγορεύεται τώρα. Μου θυμίζει τα τέλη του 1993 τότε επειδή η Ferrari δεν μπορούσε να καταστήσει λειτουργικές τις ενεργητικές της αναρτήσεις αυτές απαγορεύτηκαν. Είναι εύκολο να παρασυρθούμε σε εικασίες και θεωρίες συνομωσίας χωρίς να γνωρίζουμε την αλήθεια. Όμως η λογική λέει ότι οι κύριοι αντίπαλοί μας δηλαδή η Ferrari και η McLaren θέλουν να αλλάξει κάτι. Η Ferrari που δεν κατάφερε να αξιοποιήσει το σύστημα είναι σίγουρα χαρούμενη που απαγορεύεται η McLaren αμφιταλαντεύεται για το αν θα επηρεαστεί περισσότερο από εμάς. Σίγουρα όμως θέλει να δει κάτι να αλλάζει» κατέληξε ο Νιούι, ο λόγος του οποίου προφανώς έχει ιδιαίτερη βαρύτητα.\nΤην τελευταία τετραετία έχουν αλλάξει άρδην οι κανονισμοί σε όλα τα σημεία που η Φερραρι ειχε πλεονέκτημα σαν εργοστάσιο και ειδικά στους κινητήρες. Όλα αυτά έγιναν από τον πονηρό Βρετανό γέροξεκούτη Μπέρνυ για να πέσει η Φερράρι και να ευνοηθούν άλλες ομάδες. Οι οποιες πιθανάν είχα προτέινει τις αλλαγές που θα επηρέαζαν την Φερράρι. Το τι λέει ο Νιουι τον εκθέτει απεριόριστα μιας και οι τωρινοί κανονισμοί έχουν γραφτεί από αυτόν. Για αυτό στο τέλος θα τρέχει η Φορμουλα 1 με 1600 cc κινητήρες!!! Μιαμουδίες των Βρετανών είναι και δεν αξίζουν οι τίτλοι πιά! Φορμουλα 1 είναι ισοδύναμο με την κορυγή της Τεχνολογίας, όλοι οι περιορισμοί που γίνονται για την τηλεθέαση σκοτώνουν την Τεχνολογική εξέλιξη και στο τέλος θα καταντήσει να είναι ισοδύναμο με ΕΝΙΑΙΟ ΠΡΩΤΑΘΛΗΜΑ ΜΕ SAXO 1600cc\nτο εχουν κανει μεγαλο θεμα πια...και ολοι χαιρονται οτι θα πεσουν σε αποδοση οι RED BULL αλλα οταν στον αγώνα οι ferrari θα φάνε τον γύρο τους και οι Mclaren θα κοιτανε τις RED BULL με κοιαλια.......8α καταλαβουν πως τσαμπα η χαρα .....(και να δω μετα τι 8α λενε)\nΕγώ πιστεύω ότι θα γίνει ανατροπή στο Σίλβερστον. Ούτε βάθρο δε θα ανέβουν οι Red Bull\nΤους δουλευει ολους ο Νιουι..τους δινει ψευτικες ελπιδες για την κυριακη και οταν τελειωσει ο αγωνας και εχει παλι 1 sec το γυρο διαφορα,η απογοητευση θα ειναι ακομα μεγαλυτερη..ολα ειναι ψυχολογια τελικα..αντε ρε Νιουι γυρνα πισω στην Mc-Laren να δουμε και εμεις καμμια ασπρη μερα..


ΚΚΑΣΙΑΛΟΣ - ΤΑΜΑ - ΚΤΙΣΙΜΟ ΕΚΚΛΗΣΙΑΣ - 1972\nΟ λαϊκός ζωγράφος Μιχάηλ Κκάσιαλος κτίζει εκκλησία αφιερωμένη στον Άγιο Σπυρίδωνα στο χωριό του την Άσσια. Κατά την πρώτη Θεία Λειτουργία που τελεί ο Αρχιμανδρίτης Φώτιος Κωνσταντινίδης παρευρίσκεται στην εκκλησία πλήθος κόσμου, μεταξύ των οποίων και ο κτήτορας Μιχαήλ Κκάσιαλος. Με το κτίσιμο της εκκλησίας ο λαϊκός ζωγράφος εκπλήρωσε ένα δικό του τάμα.\n00'00" Εκκλησία Αγίου Σπυρίδωνα - ΑΣΣΙΑ.\n00'03" Επιγραφή πάνω από την είσοδο του ναού.\n00'09" Πλήθος κόσμου έξω από την εκκλησία.\n00'14" Εκκλησία Αγίου Σπυρίδωνα - εσωτερικά.\n00'18" Πλήθος κόσμου στη Θεία λειτουργία.\n00'21" ΦΩΤΙΟΣ ΚΩΝΣΤΑΝΤΙΝΙΔΗΣ, Αρχιμανδρίτης - τελεί Θεία Λειτουργία.\n00'25" ΜΙΧΑΗΛ ΧΡ. ΚΚΑΣΙΑΛΟΣ, Κύπριος ζωγράφος, κτήτορας ναού.\n00'30" Εικόνες τέμπλου εκκλησίας.\n00'33" Παιδιά κτυπούν την καμπάνα.\n00'35 Κόσμος περνά κάτω από την εικόνα του Αγίου Σπυρίδωνα την οποία κρατούν δύο πιστοί.\n00'52" Λιτανεία έξω από τον ναό.\n00'59" Κόσμος περνά κάτω από την εικόνα του Αγίου Σπυρίδωνα.\nΤΟ ΛΑΪΚΟ ΣΠΙΤΙ - ΞΑΝΘΟΣ ΧΑΤΖΗΣΩΤΗΡΙΟΥ - 1970 00:03:07


Αστέρας Μαρμάρων: Η προσφορά σας έδωσε πνοή στην πορεία μας – Aigaio365\nΤρίτη 1 Δεκ. 2020 | 01:26\nAigaio365 > SPORTS > Αστέρας Μαρμάρων: Η προσφορά σας έδωσε πνοή στην πορεία μας\nΑστέρας Μαρμάρων: Η προσφορά σας έδωσε πνοή στην πορεία μας\nΜαρ 28, 2017, 8:21 ΜΜ\nH φετινή σεζόν στην Β’ Εθνικη Κυκλάδων, ολοκληρώθηκε με τον Αστέρα Μαρμάρων να καταλαμβάνει την 4η θέση στον 2ο Όμιλο, όπου συγκέντρωσε 11 βαθμούς.\nΗ διοίκηση του συλλόγου, εξέδωσε ευχαριστήρια ανακοίνωση σε όσους συνέβαλαν στην φετινή πορεία της ομάδας.\nΑναλυτικά σ’ αυτή αναφέρει: «Με αφορμή τη λήξη των αγωνιστικών υποχρεώσεων του ανδρικού τμήματος του Αστέρα Μαρμάρων, θα θέλαμε να ευχαριστήσουμε θερμά όλους όσοι στάθηκαν στο πλευρό μας στηρίζοντας τις προσπάθειές μας.\nΗ προσφορά σας έδωσε πνοή στην πορεία μας, υλοποιώντας τους στόχους της ομάδας μας. Ευελπιστούμε η συνεργασία μας να συνεχιστεί και στο μέλλον, μιας και κάθε είδους προσφορά είναι απαραίτητη, αξιέπαινη και καλοδεχούμενη.\nΣε αυτό το σημείο θέλουμε να ευχαριστήσουμε δημόσια τον προπονητή μας κ. Πέτρο Κένερ για την άψογη συνεργασία, ελπίζοντας να συνεχιστεί. Η παρουσία του ήταν καταλυτική για την επάνοδο του Αστέρα Μαρμάρων στα αθλητικά δρώμενα του νησιού μας. Οι γνώσεις του στην προπονητική αδιαμφισβήτητες, καθώς και η πορεία του στον αθλητικό χώρο.\nΌτι καλύτερο λοιπόν η επιλογή μας στο πρόσωπό του για την επανεμφάνιση της ομάδας μετά από δύο χρόνια απουσίας στα γήπεδα. Στήσαμε μια ομάδα, με νέους κυρίως ποδοσφαιριστές, σε συνδυασμό φυσικά με κάποιους παλιούς έμπειρους και λάτρεις του Αστέρα.\nΑξιόλογα παιδιά όλοι τους, τίμησαν τη φανέλα της ομάδας. Δεν διαψευστήκαμε, γιατί παρά τις δυσκολίες που αντιμετωπίσαμε καταφέραμε να ολοκληρώσουμε τις αγωνιστικές υποχρεώσεις μας, παίρνοντας μάλιστα και την άτυπη πρωτιά στον όμιλο της κατηγορίας μας μεταξύ των ομάδων της Πάρου.\nΕπίσης, θέλουμε να ευχαριστήσουμε τον καρδιολόγο του Κέντρου Υγείας Πάρου κ. Βασίλη Χατζηγεωργίου για την άψογη συνεργασία μας καθ’ όλη τη διάρκεια της χρονιάς, καθώς και την κ. Καλυψώ Χριστοφόρου-Ανουσάκη, που μας έκανε όλα τα καρδιογραφήματα των ποδοσφαιριστών μας στο Αγροτικό Ιατρείο Μαρμάρων.\nΣίγουρα κάποιοι πίστευαν ότι δεν θα τα καταφέρουμε. Τα καταφέραμε όμως, οι βάσεις μπήκαν, με γνώμονα το ήθος και το κύρος που είχε πάντα ο Αστέρας Μαρμάρων. Ευχαριστούμε όσους μας εμπιστεύτηκαν και μας έδωσαν την ευκαιρία να αποδείξουμε με σκληρή δουλειά, αποφασιστικότητα και πολύ αγάπη γι’ αυτή την ομάδα, ότι και οι νέοι μπορούν να τα καταφέρουν, αρκεί να τους δοθεί η ευκαιρία!\nΈχουμε ανδρικό τμήμα με πολύ καλές προοπτικές, γυναικεία ομάδα ποδοσφαίρου και φυσικά τις ακαδημίες μας, το μέλλον του Αστέρα. Κάθε μέρα έρχονται και νέα παιδιά κοντά μας, κάτι που μας χαροποιεί ιδιαίτερα και μας δίνει δύναμη να συνεχίσουμε. Η αρχή έγινε… τα καλύτερα έρχονται!»\nΠροηγούμενο άρθρο Τηλεµατικό Σύστηµα ∆ηµοτικών Συγκοινωνιών σε Σύρο και Σαντορίνη\nΕπόμενο άρθροΆρωμα Κυκλάδων στην προεθνική ομάδα ιστιοπλοΐας


Βαλμπουενά για Μαρσέιγ: Διώχτε το 80% της ομάδας! - Fosonline\nΒαλμπουενά για Μαρσέιγ: Διώχτε το 80% της ομάδας!\nΤρίτη, 09/03/2021 19:57\nΣτις καθιερωμένες δηλώσεις του Ματιέ Βαλμπουενά, στο RMC Sport, για την φετινή πορεία της Μαρσέιγ ο άσος του Ολυμπιακού υποστήριξε ότι πρέπει να φύγουν το 80% των παικτών για να βελτιωθεί!\nΣτον απόηχο του αποκλεισμού της Ολιμπίκ Μαρσέιγ από το Κύπελλο Γαλλίας από την Κανέ Ρουσιγιόν (4ης κατηγορίας) την περασμένη Κυριακή ο Ματιέ Βαλμπουενά σχολίασε κάτα τα ειωθότα την πορεία της ομάδας του Γαλλικού Νότου στο RMC Sport.\nΟ άσος του Ολυμπιακού ο οποίος έχει αγωνιστεί για αρκετά χρόνια στην ομάδα της Μασσαλίας (2006-14) ήταν αρκούντως καυστικός κι απαξιωτικός λέγοντας ότι πρέπει ν' αποχωρήσει το 80% των παικτών, ενώ αναφέρθηκε σε συγκεκριμένα σε ονόματα παικτών που πρέπει να μείνουν.\n«Το 80% του ρόστερ πρέπει να φύγει. Να μείνουν μόνο οι Παπέ Γκουέγιε, Άλβαρο Γκονσάλεθ, ο μικρός Μπουμπακάρ Καμαρά και ο Στιβ Μανταντά. Οι υπόλοιποι, έξω. Είναι προτιμότερο να πληρώσουν, για εκείνους που εξακολουθούν να έχουν συμβόλαιο, και να τους ξεφορτωθούνε. Πρέπει να ξεκινήσουμε με άλλα πράγματα. Εάν θέλουμε ανανέωση στη Μαρσέιγ, αυτό σημαίνει ανανέωση», κατέληξε.


Από βαρύ ζεϊμπέκικο, μέχρι σκληρό ροκάκι! - MusicCorner.gr\nHome ΝΕΑ ΝΕΑ (GR) Από βαρύ ζεϊμπέκικο, μέχρι σκληρό ροκάκι!\nΑπό βαρύ ζεϊμπέκικο, μέχρι σκληρό ροκάκι!\nΤο Music Corner προσφέρει την ευκαιρία σε δύο τυχερούς να κερδίσουν από μια διπλή πρόσκληση με κρασί ή μπύρα για το Σάββατο 4/2. Αν θέλετε να διεκδικήσετε πρόσκληση, στείλτε μας mail στο [email protected] με τίτλο “Βελεσιώτου-Μήτσης”.\nΗ Φωτεινή Βελεσιώτου και ο Γιάννης Μήτσης είναι φίλοι από χρόνια. Ζούνε το τραγούδι από άλλη μεριά ο καθένας τους.\nΗ Φωτεινή τραγουδάει λαϊκά και ο Γιάννης τραγουδάει ροκ. Φέτος πραγματοποιούν μιά παλιά τους επιθυμία, να συνεργαστούν στη σκηνή και να αποδείξουν πως τα αντίθετα συνεργάζονται και αλληλοσυμπληρώνονται!\nΠως το ροκ είναι βαθύτατα λαϊκό και το αληθινό λαϊκό είναι ροκ.\nΗ συνάντηση τους επί σκηνής είναι εκρηκτική.\nΤο πάθος τους στα όρια. Το ρεπερτόριο αποκαλυπτικό.\nΗ διαδρομή «από βαρύ ζεϊμπέκικο μέχρι σκληρό ροκάκι».\nΜαζί τους εμφανίζονται οι εξαιρετικοί μουσικοί:\nΣπύρος Γκούμας μπουζούκι τρίχορδο, κιθάρα, μαντολίνο,τραγούδι\nΤσιολχάς Δημήτρης ακορντεόν, τραγούδι\nΔημήτρης Οικονομάκης κοντραμπάσο\nΤην επιμέλεια του προγράμματος έκανε ο Άγγελος Σφακιανάκης\nΣΑΒΒΑΤΟ 28 ΙΑΝΟΥΑΡΙΟΥ & ΣΑΒΒΑΤΟ 4 ΦΕΒΡΟΥΑΡΙΟΥ